Icoana Maicii Domnului “Bucuria celor necăjiţi” 
(23 iulie, 24 octombrie şi 19 noiembrie) 


Maica Domnului, deşi este în Rai, ea ne primeşte şi ascultă cu dragoste rugăciu- 
nile noastre, ale celor necăjiţi, mijlocind către Fiul pentru noi. Ea este bucuria 
noastră deoarece ne ascultă cu dragostea sa. Mijlocirea ei neîncetată şi dragostea 
ei fără limite ajută la vindecarea bolilor şi potolirea necazurilor noastre. Icoana 
Maicii Domnului „Bucuria tuturor celor necăjiţi” este prăznuită pe 23 iulie, 24 
octombrie şi 19 noiembrie. 

Acatistul Maicii Domnului — Bucuria celor necăjiţi 


GAcatistul 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mân- 
tuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


e 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


După obişnuitul început, se zice: Troparul: Apărătoarei Doamnă, pentru bi- 
ruință mulţumiri, izbăvindu-ne din nevoi, aducem ţie, Născătoare de Dumnezeu 
noi robii Tăi. Ci, ca ceea ce ai stăpânire nebiruită, slobozeşte-ne din toate 
nevoile, ca să strigăm ţie: Bucură-te, Mireasă, pururea fecioară! 


Rugăciune către Preasfânta Născătoare de Dumnezeu 


O! Preasfântă Stăpână, prea curată Fecioară Născătoare de Dumnezeu, Maica 
Domnului Dumnezeului meu, lisus Hristos, cad înaintea ta şi mă rog ţie, Maicii 
Împăratului, mai înainte îndreptând către tine această nevrednică a mea rugă- 
ciune, pe care şi primind-o Maica Împăratului Aceluia ce împărăţeşte cerul şi 
pământul, o du la Împăratul împăraţilor, Domnul tuturor, la Fiul şi Dumnezeul 
tău, şi cere mie iertare de toate păcatele mele. 


Vieţii mele dă-i îndreptare şi la sfârşitul meu trecere neîngrozită de vrăjmaşii cei 


din văzduh; fii mie povăţuitoare, să-mi deschizi dumnezeiasca intrare a Impă- 
răţiei şi acolo să mă îndulcesc de dulceaţa Raiului şi de veselia acelei cetăţi 


ÎS 


înalte, a Ierusalimului de sus cel prea frumos şi de frumuseţile lui cele nespuse; 
de strălucirea luminii Treimii celei cu trei străluciri şi de dulcele glas al cân- 
tărilor îngereşti. Cărei slave şi bucurii mă fă moştean şi părtaş cu toți sfinții, că 
toate le poţi ca Maica Împăratului celui atotputernic. 


Și acum, dar mai ales în acest ceas, mă auzi pe mine, cel ce stau înaintea ta, 
Stăpână cu totul milostivă. la aminte, Doamnă Impărăteasă, spre mine, care aduc 
ție cântare de rugăciune aşa: 


Condacul 1 

Apărătoare Doamnă, pentru biruinţă mulțumiri, izbăvindu-ne din veşnica moa- 
rte, prin darul Celui ce S-a născut din tine, Hristos Dumnezeul nostru şi prin 
mijlocirea ta cea de Maică înaintea Lui, aducem ţie, noi, robii tăi. Ci, ca ceea ce 
ai stăpânire nebiruită, izbăveşte-ne pe noi robii tăi din toate nevoile şi sufe- 
rinţele, care strigăm ţie: Bucură-te, cea plină de dar, Născătoare de Dumnezeu 
Fecioară, bucuria tuturor celor necăjiţi! 


Icosul 1 

Îngerul cel mai înainte stătător din cer a fost trimis să zică ţie, Născătoare de 
Dumnezeu, bucură-te; vestind, prin Dumnezeiasca întrupare a lui Hristos, bu- 
curia ce avea să se nască din tine la toată lumea, care pierea în necazuri. Pentru 
aceasta şi noi cei împovăraţi cu păcate, nădejde de mântuire prin tine dobândim, 
pentru care cu umilinţă strigăm ţie: 

Bucură-te, bunăvoința lui Dumnezeu către noi cei păcătoşi; 

Bucură-te, tare apărătoare a celor ce se căiesc înaintea lui Dumnezeu pentru pă- 
catele lor; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, ceea ce ne curăţeşti de întinăciunea păcatelor; 

Bucură-te, baie, care speli cugetul nostru; 

Bucură-te, ceea ce ai născut pe Izbăvitorul, care în dar curăţă fărădelegile noa- 
stre; 

Bucură-te, cea cu totul minunată, împăcarea tuturor către Dumnezeu; 

Bucură-te, pod, care cu adevărat ne treci pe noi de la moarte la viaţă; 

Bucură-te, ceea ce ai mântuit lumea din potopul păcatului; 

Bucură-te, scară cerească, pe care s-a pogorât la noi Domnul; 

Bucură-te, mijlocitoarea tuturor către Dumnezeu; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 2-lea 
Văd izvoare de minuni revărsându-se de la sfânta ta icoană, Născătoare de 
Dumnezeu, asupra celor care în genunchi stau şi cu credinţă se roagă ţie; că tu, 


fiind bună, eşti grabnic ajutătoare tuturor; apărătoarea celor asupriți, nădejdea 
celor deznădăjduiţi, mângâierea celor întristaţi, hrănitoarea celor flămânzi; celor 
goi îmbrăcăminte, celor feciorelnici curăție, celor străini bună povăţuitoare, 
celor osteniţi sprijinitoare, orbilor vedere; celor surzi bună auzire, celor bolnavi 
grabnică vindecare. Pentru aceasta după cuviinţă, cu mulţumire cântăm pentru 
tine lui Dumnezeu: Aliluia! 


Icosul al 2-lea 

Pricina cea neînţeleasă a chinurilor cumplite, care vin asupra noastră, căutând 
noi să o înţelegem, către tine alergăm, o, Maică şi Fecioară, mângâiere şi 
mântuire cerând. lar tu, ca ceea ce eşti bună, învaţă-ne pe noi a alege dintr- 
însele, purtarea de grijă, cea cu milostivire a Fiului tău şi Dumnezeului nostru 
Celui bun, spre mântuirea sufletelor noastre şi spre curățirea păcatelor noastre 
cele de multe feluri şi cu bucurie strigăm ţie: 

Bucură-te, adăpostire bună a celor înviforaţi; 

Bucură-te, întărire a celor ce slăbesc în credinţă; 

Bucură-te, ceea ce eşti singura Maică a milostivirii; 

Bucură-te, grabnică ajutătoare a celor ce sunt în nevoi şi în necazuri; 

Bucură-te, ceea ce prin necazuri curățeşti păcatele noastre; 

Bucură-te, ceea ce prin întristări vindeci neputinţele noastre cele sufleteşti şi tru- 
peşti; 

Bucură-te, ceea ce ne înveţi pe noi a nu iubi bunătățile acestei lumi deşarte şi 
trecătoare; 

Bucură-te, ceea ce ridici mintea noastră din lumea cea deşartă, la cele mai presus 
de lume; 

Bucură-te, ceea ce ne tragi pe noi de la dragostea pământească, către dragostea 
lui Dumnezeu cea cerească; 

Bucură-te, ceea ce, chiar şi în suferinţele noastre, ne dai nouă mângâiere şi viaţă 
plină de dar; 

Bucură-te, făgăduinţa bunătăţilor celor cereşti; 

Bucură-te, mijlocitoarea bucuriei celei veşnice; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 3-lea 

Cu putere de sus mă întăreşte Stăpână prea bună, pe mine robul tău care sunt 
neputincios sufleteşte şi trupeşte şi mă învredniceşte de cercetarea şi de purtarea 
ta de grijă, alungând negura mâhnirii şi a întristării de care sunt cuprins, ca prin 
tine, fiind mântuit, pururea să cânt lui Dumnezeu: Aliluia! 


Icosul al 3-lea 
Având nespusă bogăție de milostivire, tuturor celor necăjiţi le întinzi mână de 
ajutor, tămăduind neputinţele, vindecând bolile şi patimile. Pentru aceasta, 


Stăpână prea bună, nu trece cu vederea pe robii tăi, care zac pe patul durerii şi 
strigă ţie: 

Bucură-te, comoară de mult preţ a milei tale; 

Bucură-te, ceea ce eşti nădejdea celor deznădăjduiţi; 

Bucură-te, tămăduirea trupurilor noastre; 

Bucură-te, mântuirea sufletelor noastre; 

Bucură-te, puternică ajutătoare a celor neputincioşi; 

Bucură-te, apărătoare şi întărire a celor ce slăbesc în credinţă; 

Bucură-te, ceea ce mânia lui Dumnezeu, cu rugăciunile tale, degrab o potoleşti; 
Bucură-te, ceea ce, cu puterea rugăciunilor tale, patimile noastre le potoleşti; 
Bucură-te, vedere a orbilor şi auzire a surzilor; 

Bucură-te, umblare a şchiopilor şi vorbire a muţilor; 

Bucură-te, vindecare prin credinţă a celor bolnavi; 

Bucură-te, că prin tine, după măsura credinţei, se dau vindecările; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 4-lea 

De felurite necazuri, de ispite şi de nevoi sunt cuprinşi robii tăi, ale căror 
greutăţi nu le mai pot răbda; dar tu, fiind Maică milostivă a Mântuitorului şi 
Dumnezeului nostru, ridică mâinile tale către Fiul tău, rugându-L să caute spre 
întristarea inimii robilor tăi şi din adâncul deznădejdii să ne ridice pe noi, care cu 


credinţă cântăm Lui: Aliluia! 


Icosul al 4-lea 

Auzind Preasfânta Fecioară şi Maică cele spuse mai înainte de dreptul Simion, 
că "prin însuţi sufletul tău va pătrunde sabia", ai păzit aceste cuvinte întru inima 
ta, ştiind că bucuria de Maică pentru fiu este împletită cu multe necazuri în 
lumea aceasta. De aceea tu, ca ceea ce ştii necazul şi suferinţa întru toate, 
cunoşti şi întristarea noastră; şi ca ceea ce eşti singura Maică a tuturor, auzi-ne şi 
pe noi care cu credinţă strigăm ţie: 

Bucură-te, ceea ce ai născut lumii bucurie, pe Hristos Mântuitorul nostru; 
Bucură-te, ceea ce izbăveşti lumea din necazuri cu mijlocirile tale; 

Bucură-te, ceea ce ai răbdat ocările şi clevetirile asupra Fiului tău; 

Bucură-te, ceea ce, cu patimile Lui, dimpreună ai pătimit; 

Bucură-te, mângâierea maicilor celor întristate; 

Bucură-te, ceea ce ne păzeşti, cu darul Fiului tău; 

Bucură-te, a noastră grabnică ajutătoare întru toate nevoile; 

Bucură-te, îndreptarea şi povăţuitoarea celor rătăciţi; 

Bucură-te, hrana şi păzitoarea pruncilor; 

Bucură-te, povăţuitoarea tinerilor; 

Bucură-te, Maica celor sărmani; 

Bucură-te, sprijinul şi mângâierea văduvelor; 


Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 5-lea 

Văzând sângele cel dumnezeiesc al Fiului tău vărsându-se pe Cruce pentru 
mântuirea noastră, ca o slugă a Domnului, cu smerenie plecându-te voii Tatălui 
care este în ceruri, ne-ai arătat nouă chipul pătimirii şi al răbdării, ca şi noi când 
suntem în cuptorul ispitelor şi al nevoilor, cu smerenie să ne rugăm lui Dumne- 
zeu, cântând: Aliluia! 


Icosul al 5-lea 

Văzându-te pe tine Fiul tău şi Dumnezeul nostru stând lângă Cruce cu ucenicul 
Lui cel iubit şi cu inima sfâşiată de durere şi suferind asemenea Lui, a zis: 
"Femeie, iată fiul tău " şi ucenicului: "lată mama ta", făcându-ți ţie fii pe toţi cei 
ce cred în El. lar noi ca nişte părtaşi ai necazurilor şi ai patimilor Fiului tău, spre 
tine, mijlocitoare Maică, toată nădejdea având-o, cu credinţă strigăm ţie: 
Bucură-te, Maica neamului creştinesc; 

Bucură-te, ceea ce ai împreunat pe Dumnezeu cu oamenii; 

Bucură-te, ceea ce ai adus Domnului pe cei credincioşi; 

Bucură-te, Mieluşeaua, care ai născut pe Mielul cel ce a ridicat păcatele lumii; 
Bucură-te, vas, care ne scoţi nouă bucurie din izvorul nemuririi; 

Bucură-te, rugătoarea pentru mântuirea celor păcătoşi; 


Bucură-te, scularea celor căzuţi în păcate; 

Bucură-te, ceea ce eşti vindecarea tuturor neputincioşilor; 

Bucură-te, că eşti căutarea celor pierduţi; 

Bucură-te, bucuria cea fără de veste a păcătoşilor; 

Bucură-te, potolirea a toată întristarea; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 6-lea 

Propovăduiesc milele tale, Maica lui Dumnezeu, toate marginile lumii, căci cu 
cinstitul tău acoperământ acoperi pe tot neamul creştinesc; pentru care totdeauna 
te rogi lui Hristos Mântuitorul lumii şi izbăveşti din toate nevoile pe robii tăi, cei 
temători de Dumnezeu, care cu credinţă cântă lui Dumnezeu: Aliluia! 


Icosul al 6-lea 

Strălucind darul cu raze luminoase de la sfântă icoana ta, Maica lui Dumnezeu, 
noi cu credinţă plecăm genunchii înaintea ei şi cu lacrimi ne rugăm ţie; alungă 
norul ispitelor ce vin asupra robilor tăi şi cu bucurie să strigăm ţie: 

Bucură-te, ceea ce duci rugăciunile credincioşilor Fiului tău şi Dumnezeului 
nostru; 

Bucură-te, ceea ce stai înaintea scaunului Dumnezeirii Şi te rogi pentru noi; 


Bucură-te, mijlocitoare între Dumnezeu şi om, care ne izbăveşti pe noi din 
nevoi; 

Bucură-te, apărătoarea neamului creştinesc, de la Dumnezeu dăruită nouă; 
Bucură-te, pom înfrumusețat, cu care se acopăr mulţi; 

Bucură-te, pom cu luminoasă roadă, din care se hrănesc credincioşii; 

Bucură-te, acoperământul lumii, cel mai lat decât norii; 

Bucură-te, pământul făgăduinţei din care ne izvorăsc toate bunătăţile cereşti şi 
pământeşti; 

Bucură-te, soare luminos, care neîncetat luminezi pe cei credincioşi; 

Bucură-te, stâlp de foc, care povăţuieşti pe cei aleşi către cereasca Împărăţie; 
Bucură-te, brazdă, care creşti mulțimea îndurărilor; 

Bucură-te, ceea ce ne dăruieşti toate bunătăţile; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 7-lea 

Vrând să arăţi izvoare de minuni de la sfântă icoana ta, bucuria tuturor celor 
necăjiţi, ai poruncit, Stăpână, bolnavei Eftimia să săvârşească înaintea sfintei 
tale icoane cântări de rugăciune şi primind vindecare să vestească tuturor milele 
tale, pe care le-ai dăruit prin sfântă ta icoană, pentru ca să nu fie tăinuit izvorul 
vindecărilor ce le dai în dar, tuturor celor ce au nevoie de ele. Pentru aceasta şi 
noi nu tăinuim minunile şi facerile tale de bine către noi robii tăi, ci cu mulţu- 


mire, prea slăvim pe Dumnezeu şi cântăm lui: Aliluia! 


Icosul al 7-lea 

Scăldătoarea Siloamului vindecă bolile, însă mai presus s-a arătat, Preasfântă 
Stăpână, biserica ta, în care ne închinăm icoanei tale celei făcătoare de minuni. 
Fiindcă aceasta, nu numai odată într-un an şi nu numai cei ce intră mai întâi 
dobândesc sănătate, ci de-a pururea vindecă toată rana sufletească şi trupească a 
celor ce, cu bună credinţă şi cu dragoste vin către tine. Pentru aceasta strigăm 
ție: 

Bucură-te, scăldătoare, în care se afundă toate durerile noastre cele sufleteşti şi 
trupeşti; 

Bucură-te, pahar, cu care se primeşte bucuria şi mântuirea; 

Bucură-te, piatră, care ai adăpat pe cei însetaţi de viaţă; 

Bucură-te, lemn, care îndulceşti apele cele amare ale mării lumeşti; 

Bucură-te, izvor nesecat al apei celei dătătoare de viaţă; 

Bucură-te, ceea ce îndulceşti necazurile noastre cele amare; 

Bucură-te, baie, care speli întinăciunea păcatului; 

Bucură-te, potolirea întristărilor noastre; 

Bucură-te, vindecarea bolilor noastre; 

Bucură-te, ceea ce ne izbăveşti din nevoi; 

Bucură-te, ceea ce calci puterea demonilor; 


Bucură-te, ceea ce ruşinezi pe vrăjmaşii noştri; 
Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 8-lea 

Nemernici şi străini de credința creştinească sunt aceia care nu se închină 
chipului tău, celui întru tot sfânt, căci tu, Stăpână, ca o Maică a Unuia din Sfânta 
Treime, ai trimis darul facerii de minuni asupra sfintei tale icoane. Pentru 
aceasta, pe cei care sunt chinuiți de duhurile cele necurate şi se închină cu 
credinţă sfintei tale icoane, îi vindeci şi sănătoşi îi faci pe ei. Pe toţi cei bolnavi 
sufleteşte şi trupeşte care se roagă ţie, îi tămăduieşti şi cele de folos pentru dânşii 
le rânduieşti. Pentru aceste multe ale tale faceri de bine, cu mulţumire strigăm 
lui Dumnezeu: Aliluia! 


Icosul al 8-lea 

Toată viaţa noastră pe pământ, este plină de durere şi de întristare. Sufletul, 
bolnav de păcate, trupul de dureri se chinuieşte, pentru că mânia lui Dumnezeu 
pentru păcatele noastre ne pedepseşte. Către tine dar alergăm, Maica lui Dumne- 
zeu, şi înaintea prea cinstitei tale icoane căzând, ne rugăm: Umple de bucurie şi 
de veselie inima noastră cea întristată şi cu bucurie să strigăm ţie: 

Bucură-te, povăţuitoarea care ne duci pe noi în patria cerească; 

Bucură-te, Împărăteasa cerului şi a pământului, care ne deschizi nouă uşile 
Raiului; 

Bucură-te, cea prea milostivă, care ne miluieşti pe noi; 

Bucură-te, chivernisitoarea casei, care bine rânduieşti viaţa noastră; 

Bucură-te, cea prea fericită, care de prooroci ai fost vestită; 

Bucură-te, fericit pântece, care ai născut pe Fiul lui Dumnezeu; 

Bucură-te, rugul cel nears; 

Bucură-te, zid nestricat; 

Bucură-te, izvor purtător de viaţă; 

Bucură-te, floarea cea pururea neveştejită; 

Bucură-te, îmblânzirea inimilor celor răi; 

Bucură-te, neîncetată bucurie a credincioşilor; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 9-lea 

Toată dulceaţa cea lumească în lumea aceasta este amestecată cu întristare. Mă- 
rirea şi bogăţia trec. Frumuseţea şi sănătatea se veştejesc. Prietenii cei de aproa- 
pe se răpesc de moarte, îndulceşte dar necazurile robilor tăi, pricinuitoarea 
bunătăților, şi bucuria ta cea nestricată dă-ne-o nouă celor ce strigăm lui 
Dumnezeu: Aliluia! 


Icosul al 9-lea 

Ritorii cei mult vorbitori nu se pricep cu ce cuvinte să mângâie pe cei necăjiţi. 
Ci tu singură, Stăpână, dăruieşte inimii noastre mângâiere, cu razele darului tău. 
Alungă norul necazurilor noastre şi negura mâhnirii, ca să strigăm ţie: 

Bucură-te, că eşti nădejde de bucurie pentru toţi creştinii; 

Bucură-te, bucuria şi împăcarea lumii; 

Bucură-te, dătătoarea bunătăţilor cereşti şi pământeşti; 

Bucură-te, nădejdea mântuirii noastre; 

Bucură-te, corabia celor ce vor să se mântuiască; 

Bucură-te, limanul celor ce înoată pe marea vieţii acesteia; 

Bucură-te, singura păzitoare a celor ce, după Dumnezeu, spre tine nădăjduiesc; 
Bucură-te, îmbrăcămintea celor goi de îndrăzneală pentru mulțimea păcatelor; 
Bucură-te, păzitoarea şi întărirea tuturor; 

Bucură-te, ocrotitoare şi sfântă adăpostire a tuturor credincioşilor; 

Bucură-te, ajutătoarea tuturor celor ce cu credinţă se roagă ţie; 

Bucură-te, luminoasă cunoştiinţă a darului; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 10-lea 
Domnul cel iubitor de oameni, vrând să mântuiască lumea din chinul veşnic şi 
din neîncetată suferință, S-a sălăşluit în pântecele tău cel pururea fecioresc şi pe 


tine, Maica Sa, te-a dăruit celor pieritori spre ajutor, spre acoperământ şi 
apărare, ca să fii celor mâhniți mângâiere, celor necăjiţi bucurie, celor dez- 
nădăjduiţi nădejde, ceea ce ne izbăveşti de chinul cel veşnic, prin mijlocirea ta şi 
către veşnica veselie aduci pe toţi care cu credinţă strigă Fiului tău şi Dumne- 
zeului nostru: Aliluia! 


Icosul al 10-lea 

Zid eşti fecioarelor, Născătoare de Dumnezeu şi tuturor celor ce aleargă către 
acoperământul tău. Pentru aceasta ne rugăm ţie apără, acoperă şi păzeşte pe toți 
cei săraci şi fără de ajutor şi izbăveşte din ispite, din necazuri şi din nevoi pe cei 
care cu credinţă strigă ţie: 

Bucură-te, stâlpul fecioriei; 

Bucură-te, vas ales al curăţiei şi al întregii feciorii; 

Bucură-te, cununa cea mărită a celor care cu nevoinţă se luptă împotriva pof- 
telor; 

Bucură-te, ceea ce dai veşnică bucurie celor ce se ostenesc în viaţa călugărească; 
Bucură-te, ceea ce ne izbăveşti de văpaia patimilor; 

Bucură-te, ceea ce goneşti negura ispitelor; 

Bucură-te, povăţuitoarea întregii feciorii; 

Bucură-te, sprijinitoarea curăţiei; 

Bucură-te, îndreptarea oamenilor; 


Bucură-te, cea prin care din cădere ne-am sculat; 

Bucură-te, întărirea cea tare a credinţei; 

Bucură-te, tămâia cea plăcută a rugăciunii; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 11-lea 

Cântarea cea cu totul de umilință aducem ţie, noi robii tăi, Născătoare de 
Dumnezeu, apărătoarea cea atotputernică a neamului creştinesc. Potoleşte bolile 
robilor tăi celor ce suspină, îmblânzeşte mânia lui Dumnezeu care cu dreptate 
vine asupra noastră pentru păcatele noastre. Izbăveşte-ne din toate necazurile pe 
noi robii tăi, care strigăm pentru tine lui Dumnezeu: Aliluia? 


Icosul al 11-lea 

Făclie primitoare de lumină, din cărbunele darului lui Dumnezeu aprinsă, s-a 
arătat nouă prea cinstită icoana ta, Stăpână, spre sfințirea şi mângâierea noastră. 
Iar noi, cu dragoste cinstind-o şi cu credinţă îngenunchind înaintea ei, strigăm 
ție: 

Bucură-te, ceea ce cu puternica ta apărare din toate nevoile ne scoţi pe noi; 
Bucură-te, ceea ce din foamete sufletească şi trupească ne izbăveşti pe noi; 
Bucură-te, ceea ce cu rugăciunile tale stingi focul patimilor noastre; 

Bucură-te, ceea ce ne scapi pe noi de moartea cea veşnică; 

Bucură-te, tare ajutătoare în războaie; 

Bucură-te, ceea ce ne acoperi pe noi de năvălirea altor neamuri; 

Bucură-te, ceea ce ne izbăveşti de războiul cel dintre noi; 

Bucură-te, ceea ce păzeşti pe cei ce călătoresc pe pământ şi pe ape; 

Bucură-te, ceea ce izbăveşti pe cei robiţi; 

Bucură-te, grabnică izbăvire de îngrozirea lui Dumnezeu care cu dreptate vine 
asupra noastră; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 12-lea 

Zălog din darurile tale, voind să dai neamului creştinesc icoana ta, cea făcătoare 
de minuni, ai dăruit-o nouă, Maica lui Dumnezeu, de la care, celor ce vin cu 
credinţă, izvoare de minuni se revarsă; neputinţele se vindecă şi necazurile se 
potolesc. Pentru aceasta cu bucurie strigăm pentru tine lui Dumnezeu: Aliluia! 


Icosul al 12-lea 

Cântând milele şi minunile tale, Născătoare de Dumnezeu Fecioară, toți te 
lăudăm, ca pe o tare stătătoare a noastră şi cu umilinţă venim la tine, ceea ce te 
rogi pentru noi. Şi cerem ca să înalți mâinile către Fiul tău, rugându-L ca 


pururea în viaţa aceasta şi după moartea noastră să nu se depărteze milostivirea 
Lui de la noi, cei ce strigăm ţie: 

Bucură-te, nădejdea noastră în viaţa aceasta şi după moartea noastră; 

Bucură-te, ceea ce rânduieşti sfârşit dulce şi cu pace din viaţa aceasta, tuturor 
celor ce nădăjduiesc spre tine; 

Bucură-te, ceea ce eşti nădejdea şi apărarea noastră în ziua judecății; 

Bucură-te, îmblânzirea Dreptului Judecător; 

Bucură-te, ceea ce ne izbăveşti din gheena cea veşnică; 

Bucură-te, nădejdea de mântuire a tuturor; 

Bucură-te, cheia Împărăției lui Hristos; 

Bucură-te, uşa Raiului; 

Bucură-te, pod care duci la ceruri; 

Bucură-te, adăpostire şi bună apărare a tuturor păcătoşilor care se căiesc de 
păcatele lor; 

Bucură-te, bucuria îngerilor; 

Bucură-te, mărirea şi mângâierea tuturor drepţilor; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul al 13-lea (de trei ori) 
O, întru tot lăudată, de Dumnezeu Născătoare, ceea ce spre bucuria cerului şi a 
pământului ai născut pe Impăratul Hristos, Dumnezeul nostru, auzi glasul 


smeriţilor robilor tăi. Primeşte această puţină rugăciune a noastră şi ne izbăveşte 
pe noi din toate nevoile. Vindecă neputinţele noastre cele sufleteşti şi trupeşti. 
Alungă de la noi toată răutatea şi întristarea. Dăruieşte-ne sănătate şi cu rugă- 
ciunile tale ne izbăveşte din munca cea veşnică pe cei ce cântăm pentru tine lui 
Dumnezeu: Aliluia! 


După aceasta se zice iarăşi: 


Icosul 1 

Îngerul cel mai înainte stătător din cer a fost trimis să zică ţie, Născătoare de 
Dumnezeu, bucură-te; vestind, prin Dumnezeiasca întrupare a lui Hristos, 
bucuria ce avea să se nască din tine la toată lumea, care pierea în necazuri. 
Pentru aceasta şi noi cei împovăraţi cu păcate, nădejde de mântuire prin tine 
dobândim, pentru care cu umilinţă strigăm ţie: 

Bucură-te, bunăvoința lui Dumnezeu către noi cei păcătoşi; 

Bucură-te, tare apărătoare a celor ce se căiesc înaintea lui Dumnezeu pentru 
păcatele lor; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, ceea ce ne curăţeşti de întinăciunea păcatelor; 

Bucură-te, baie, care speli cugetul nostru; 


Bucură-te, ceea ce ai născut pe Izbăvitorul, care în dar curăţă fărădelegile noa- 
stre; 

Bucură-te, cea cu totul minunată, împăcarea tuturor către Dumnezeu; 

Bucură-te, pod, care cu adevărat ne treci pe noi de la moarte la viaţă; 

Bucură-te, ceea ce ai mântuit lumea din potopul păcatului; 

Bucură-te, scară cerească, pe care s-a pogorât la noi Domnul; 

Bucură-te, mijlocitoarea tuturor către Dumnezeu; 

Bucură-te, cea plină de dar, Născătoare de Dumnezeu Fecioară, bucuria 
tuturor celor necăjiţi! 


Condacul 1 

Apărătoare Doamnă, pentru biruință mulţumiri, izbăvindu-ne din veşnica 
moarte, prin darul Celui ce S-a născut din tine, Hristos Dumnezeul nostru şi 
prin mijlocirea ta cea de maică înaintea Lui, aducem ţie, noi, robii tăi. Ci, ca 
ceea ce ai stăpânire nebiruită, izbăveşte-ne pe noi robii tăi din toate nevoile şi 
suferinţele, care strigăm ţie: Bucură-te, cea plină de dar, Născătoare de 
Dumnezeu Fecioară, bucuria tuturor celor necăjiţi! 


Apoi se citeşte aceste 
Rugăciune 


O! Preasfântă Stăpână de Dumnezeu Născătoare, ceea ce eşti mai presus decât 
heruvimii şi mai cinstită decât serafimii, Fecioară de Dumnezeu aleasă, bucuria 
tuturor celor necăjiţi; dă-ne mângâiere şi nouă celor ce suntem în necazuri, că 
afară de tine altă scăpare şi ajutor nu avem. Tu singură eşti mijlocitoarea 
bucuriei noastre şi ca Maica lui Dumnezeu şi Maica milostivirii, stând înaintea 


Prestolului Preasfintei Treimi, poţi să ne ajuţi nouă. Că nimeni din cei ce se 
roagă ţie cu credinţă nu este ruşinat. 


Auzi-ne şi acum în ziua necazului nostru pe noi cei ce cădem înaintea icoanei 
tale şi cu lacrimi ne rugăm ţie. Alungă de la noi toate necazurile şi nevoile ce vin 
asupra noastră, întru această vremelnică viaţă şi prin atotputernica ta mijlocire, 
nu ne lipsi pe noi nici de veşnica şi nesfârşita bucurie, întru Împărăţia Fiului tău 
şi Dumnezeului nostru. Amin. 


Rugăciune 


Împărăteasa mea cea prea bună, nădejdea mea, Născătoare de Dumnezeu, prie- 
tena sărmanilor, folositoarea celor neputincioşi şi ocrotirea celor necăjiţi; vezi 
nevoia mea şi necazul meu. Ajută-mă că sunt neputincios, hrăneşte-mă ca pe un 
străin. Ştii nevoia mea, uşurează-mă de ea precum voieşti căci nu am alt ajutor 
afară de tine, nici altă folositoare grabnică, nici altă bună mângâiere, decât 
numai pe tine, o, Maică a lui Dumnezeu, ca să mă păzeşti şi să mă acoperi în 
vecii vecilor. Amin. 


Acatistul icoanei Maicii Domnului „Bucuria tuturor celor necăjiţi” - (24 
octombrie, 23 iulie) 


Editura Institutu iblic şi de Misiune Orto 


[Preotul, după ce îşi pune epitrahilul și felonul, deschide dvera şi dă obişnuita 
binecuvântare din fața Sfintei Mese, zicând: Binecuvântat este Dumnezeul no- 
stru, totdeauna, acum şi pururea şi în vecii vecilor. 

Strana: Amin.] 


Dacă nu este preot de faţă, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne 
lisuse Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începâtoare: 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugă-ciunile Sfinților părinților noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 


să judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Apoi troparele acestea, glasul al 4-lea: 


Către Născătoarea de Dumnezeu acum cu osârdie să alergăm noi, păcătoşii şi 
smeriții, şi să cădem cu pocăință, strigând din adâncul sufletului: Stăpână, ajută- 
ne, milostivindu-te spre noi; grăbeşte, că pierim de mulțimea păcatelor; nu 
întoarce pe robii tăi deşerți, că pe tine singură nădejde te-am câştigat (de două 
Or). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea, Născătoare de Dumnezeu, pururea a spune puterile tale noi, ne- 
vrednicii. Că, de nu ai fi stat tu înainte rugându-te, cine ne-ar fi izbăvit din atâtea 


nevoi? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi, pururea, din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


ie ste ste 


Acatistul Maicii Domnului Bucuria celor necăjiţi - Vlad Roșu: 
https://www.youtube.com/watch?v=7AezHIQgDf4 


Acatistul Maicii Domnului, Bucuria celor necăjiţi - Mănăstirea Radu Vodă: 
https://www.youtube.com/watch?v=6TG9j8KUzmU 


Predici ortodoxe - Arhim Andrei Coroian. Acatistul Maicii Domnului - Bucuria 
tuturor celor necajiti: 
https://www.youtube.com/watch?v=2H MckIL4Y jhk 


Părintele Mircea Stoleriu - Acatistul Maicii Domnului Bucuria tuturor celor 
necăjiţi: 
https://www.youtube.com/wateh?v=hHoymognokk 


&&& 
Apoi citim: 


Rugăciune către Preasfânta Născătoare de Dumnezeu 


O, Preasfântă Stăpână, prea curată Fecioară Născătoare de Dumnezeu, Maica 
Domnului și Dumnezeului nostru lisus Hristos, cădem înaintea ta şi ne rugăm 
ție, Maicii Împăratului, mai înainte îndreptând către tine această nevrednică ru- 
găciune a noastră pe care primind-o, Maică a Celui ce stăpâneşte cerul și pă- 
mântul, du-o la Împăratul împăraţilor, Domnul tuturor, la Fiul şi Dumnezeul tău, 
şi cere iertare de toate păcatele noastre. Vieţii noastre dă-i îndreptare şi, la sfâr- 
şitul nostru, trecere neîngrozită de vrăjmaşii cei din văzduh; fii nouă povăţui- 
toare, ca să ne deschizi dumnezeiasca intrare a Împărăției şi acolo să ne bucurăm 
de fericirea Raiului şi de veselia acelei cetăți înalte, a Ierusalimului de sus celui 
prea frumos, şi de frumusețile lui cele nespuse, de strălucirea luminii 'Treimii 
celei cu trei străluciri şi de dulcele glas al cântărilor îngereşti. Acelei slave și bu- 
curii fă-ne moştenitori şi părtaşi cu toți Sfinţii, că toate le poţi, ca una ce ești 
Maica Împăratului atotputernic. Auzi-ne, mai ales în acest ceas, pe noi, cei ce 
stăm înaintea ta, Stăpână cu totul milostivă. la aminte, Doamnă împărăteasă, 
spre noi, care aducem ţie cântare de rugăciune aşa: 


Condacele şi icoasele 


Condacul 1 

Apărătoare Doamnă pentru biruință mulțumiri, izbăvindu-ne din veşnica moa- 
rte, prin darul Celui ce S-a născut din tine Hristos, Dumnezeul nostru şi prin mij- 
locirea ta cea de Maică înaintea Lui, aducem ţie noi, robii tăi. lar tu, ceea ce ai 
stăpânire nebiruită, izbăveşte-ne din toate nevoile şi suferințele, ca să cântăm ţie: 
Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Icosul 1 

Îngerul cel întâistătător din cer a fost trimis să zică ţie, Născătoare de Dumne- 
zeu: Bucură-te!, vestind prin dumnezeiasca Întrupare a lui Hristos, bucuria care 
avea să se nască din tine la toată lumea care pierea în necazuri. Pentru aceasta și 


noi, cei împovăraţi cu păcate, nădejde de mântuire prin tine dobândind, cu umi- 
linţă cântăm ție: 

Bucură-te, bunăvoința lui Dumnezeu către noi cei păcătoşi; 

Bucură-te, tare apărătoare a celor ce se căiesc înaintea lui Dumnezeu pentru pă- 
catele lor; 

Bucură-te, chemarea lui Adam celui căzut; 

Bucură-te, izbăvirea de lacrimi a Evei; 

Bucură-te, ceea ce ne curăţeşti de întinăciunea păcatelor; 

Bucură-te, baie, care speli cugetul nostru; 

Bucură-te, ceea ce ai născut pe Izbăvitorul, care în dar curăţeşte fărădelegile 
noastre; 

Bucură-te, ceea ce eşti prea minunată, împăcarea tuturor cu Dumnezeu; 
Bucură-te, pod care cu adevărat ne treci de la moarte la viaţă; 

Bucură-te, ceea ce ai mântuit lumea din potopul păcatului; 

Bucură-te, scară cerească, pe care S-a pogorât la noi Domnul; 

Bucură-te, mijlocitoarea tuturor către Dumnezeu; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 2 
Văd izvoare de minuni revărsându-se de la sfânta ta icoană, Născătoare de Dum- 
nezeu, asupra celor care în genunchi stau și cu credință se roagă ție; că tu, fund 


bună, eşti grabnic ajutătoare tuturor, apărătoarea celor asupriţi, nădejdea celor 
deznădăjduiți, mângâierea celor întristaţi, hrănitoarea celor flămânzi, celor goi 
îmbrăcăminte, celor feciorelnici curăţie, celor străini bună povăţuire, celor oste- 
niți sprijinitoare, orbilor vedere, celor surzi bună auzire, celor bolnavi grabnică 
vindecare. Pentru aceasta, după cuviinţă, cu mulțumire cântăm pentru tine lui 
Dumnezeu: Aliluia? 


Icosul 2 

Pricina cea neînţeleasă a chinurilor cumplite, care vin asupra noastră, căutând 
noi să o înțelegem, către tine alergăm, o, Maică şi Fecioară, mângâiere şi izbă- 
vire cerând. Iar tu, ceea ce eşti bună, învață-ne pe noi a înţelege din acestea pur- 
tarea de grijă cea cu milostivire a Fiului tău și Dumnezeului nostru Celui bun, 
spre mântuirea sufletelor noastre şi spre curățirea păcatelor noastre celor de 
multe feluri, ca, astfel, cu bucurie să-ţi cântăm: 

Bucură-te, adăpostire bună a celor înviforaţi; 

Bucură-te, întărire a celor ce slăbesc în credinţă; 

Bucură-te, ceea ce ești singura Maică a milostivirii; 

Bucură-te, grabnică ajutătoare a celor ce sunt în nevoi și în primejdu; 

Bucură-te, ceea ce, prin necazuri, curățești păcatele noastre; 

Bucură-te, ceea ce, prin întristări, vindeci neputinţele noastre sufleteşti şi trupe- 
Și; 


Bucură-te, ceea ce ne înveţi a nu iubi bunătăţile acestei lumi deşarte şi trecătoa- 
se 

Bucură-te, ceea ce ridici mintea noastră din lumea cea deșartă la cele mai presus 
de lume; 

Bucură-te, ceea ce ne atragi de la dragostea pământească la dragostea lui Dum- 
nezeu cea cerească; 

Bucură-te, ceea ce, chiar şi în suferințele noastre, ne dai mângâiere şi viaţă plină 
de har; 

Bucură-te, făgăduinţa bunătăţilor cerești; 

Bucură-te, mijlocitoarea bucuriei veşnice; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 3 

Cu putere de sus întărește-ne, Stăpână prea bună, pe noi, robii tăi, care suntem 
neputincioşi sufletește şi trupește, şi ne învrednicește de cercetarea şi de purtarea 
ta de grijă, alungând negura mâhnirii şi a întristării de care suntem cuprinşi, ca, 
prin tine fiind izbăviți, pururea să-l cântăm lui Dumnezeu: Aliluia! 


Icosul 3 

Având nespusă bogăţie de milostivire, tuturor celor necăţiți le întinzi mână de 
ajutor, vindecându-le neputinţele, bolile şi patimile. Pentru aceasta, Stăpână prea 
bună, nu trece cu vederea pe robii tăi, care zac pe patul durerii şi care se roagă 
ție, zicând: 

Bucură-te, comoară de mult preţ a milostivirii; 

Bucură-te, nădejdea celor deznădăjduiţi; 

Bucură-te, tămăduirea trupurilor noastre; 

Bucură-te, mântuirea sufletelor noastre; 

Bucură-te, puternică ajutătoare a celor neputincioşi; 

Bucură-te, apărătoare a celor ce slăbesc în răbdare; 

Bucură-te, ceea ce potoleşti mânia lui Dumnezeu, prin rugăciunile tale; 
Bucură-te, ceea ce, cu puterea mijlocirilor tale, patimile noastre le potoleşti; 
Bucură-te, vedere orbilor şi auzire surzilor; 

Bucură-te, umblare șchiopilor şi vorbire muţilor; 

Bucură-te, a celor bolnavi vindecare prin credință; 

Bucură-te, cea prin care, după măsura credinţei, se dau vindecările; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 4 

De felurite necazuri, de ispite şi de nevoi sunt cuprinși robii tăi, ale căror greu- 
tăți nu le mai pot răbda; dar tu, fiind Maică milostivă a Mântuitorului şi Dumne- 
zeului nostru, ridică mâinile tale către Fiul tău, rugându-L să caute spre întri- 


starea inimii robilor tăi şi din adâncul deznădejdii să ne ridice pe noi, care cu 
credință Ii cântăm: Aliluia! 


Icosul 4 

Auzind, Preasfântă Fecioară şi Maică, cele spuse mai înainte de dreptul Simeon, 
că prin însuşi sufletul tău va trece sabia, ai păzit aceste cuvinte în inima ta, știind 
că bucuria de maică pentru fiu este împletită cu multe necazuri în lumea aceasta. 
De aceea, tu, ceea ce ştii necazul și suferinţa întru toate şi cunoşti întristarea 
noastră, ca una ce eşti Maica tuturor, auzi-ne şi pe noi, care cu credinţă cântăm 
ție: 

Bucură-te, ceea ce ai născut lumii bucurie, pe Hristos Mântuitorul nostru; 
Bucură-te, ceea ce izbăveşti lumea din necazuri cu mijlocirile tale; 

Bucură-te, ceea ce ai răbdat ocările şi clevetirile asupra Fiului tău; 

Bucură-te, ceea ce, cu Pătimirile Lui, împreună ai pătimit; 

Bucură-te, mângâierea mamelor întristate; 

Bucură-te, ceea ce ne păzeşti cu harul Fiului tău; 

Bucură-te, grabnica noastră ajutătoare în toate nevoile; 

Bucură-te, îndreptarea şi povăţuirea celor rătăciţi; 

Bucură-te, hrana şi păzitoarea pruncilor; 

Bucură-te, povăţuirea tinerilor; 

Bucură-te, Maica celor sărmani; 

Bucură-te, sprijinul şi mângâierea văduvelor; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 5 

Văzând sângele cel dumnezeiesc al Fiului tău vărsându-se pe Cruce pentru mân- 
tuirea noastră, ca o slugă a Domnului, cu smerenie, plecându-te voii Tatălui ce- 
resc, ne-ai arătat nouă chipul pătimirii şi al răbdării, ca şi noi, când suntem în 
cuptorul ispitelor şi al nevoilor, cu umilinţă să ne rugăm lui Dumnezeu, cântând: 
Aliluia! 


Icosul 5 

Văzându-te pe tine Fiul tău şi Dumnezeul nostru, când stăteai lângă Crucea Sa 
cu ucenicul Lui cel iubit, cu inima sfâșiată de durere şi suferind asemenea Lui, a 
zis: Femeie, iată fiul tău! şi ucenicului: lată mama ta! făcându-ți ție fu pe toți cei 
ce cred în EI. lar noi, ca nişte părtași ai necazurilor şi ai Pătimirilor Fiului tău, 
spre tine, mijlocitoare Maică, toată nădejdea având-o, cu credinţă ne rugăm ţie, 
zicând acestea: 

Bucură-te, Maica neamului creştinesc; 

Bucură-te, ceea ce pe Dumnezeu cu oamenii L-ai unit; 

Bucură-te, ceea ce ai adus Domnului pe cei credincioși; 

Bucură-te, mieluşeaua, care L-ai născut pe Mielul cel ce a ridicat păcatele lumii; 


Bucură-te, vas care ne scoţi bucurie din Izvorul nemuririi; 

Bucură-te, rugătoare pentru mântuirea păcătoşilor; 

Bucură-te, ridicarea celor căzuți în păcate; 

Bucură-te, vindecarea tuturor neputincioșilor; 

Bucură-te, căutarea celor pierduţi; 

Bucură-te, bucuria cea fără de veste a celor ce se pocăiesc; 

Bucură-te, potolirea a toată întristarea; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 6 

Propovăduiesc milele tale, Maica lui Dumnezeu, toate marginile lumii, că aco- 
peri cu cinstitul tău acoperământ tot neamul creștinesc, pentru care totdeauna te 
rogi lui Hristos, Mântuitorul lumii, şi izbăveşti din toate nevoile pe robi tăi cei 
temători de Dumnezeu, care cu credinţă cântă Preasfintei Treimi: Aliluia! 


Icosul 6 

Strălucind harul cu raze luminoase de la icoana ta cea sfântă, Maica lui Dumne- 
zeu, noi cu credință plecăm genunchii înaintea ei şi cu lacrimi ne rugăm ţie: 
Alungă norul ispitelor ce vin asupra robilor tăi, ca, întru bucurie, să-ți cântăm: 
Bucură-te, ceea ce duci rugăciunile credincioșilor către Fiul tău şi Dumne- 
zeul nostru; 

Bucură-te, ceea ce stai înaintea tronului Dumnezeirii şi te rogi pentru noi; 
Bucură-te, mijlocitoarea între Dumnezeu şi om, care ne izbăveşti din nevoi; 
Bucură-te, Apărătoarea neamului creştinesc, de la Dumnezeu dăruită nouă; 
Bucură-te, copac cu bună umbră, sub care mulți se adumbresc; 

Bucură-te, pom cu luminoasă roadă, din care se hrănesc cei credincioși; 
Bucură-te, acoperământul lumii, cel mai lat decât norul; 

Bucură-te, pământul făgăduinței, din care ne izvorăsc toate bunătățile cereşti şi 
pământeşti; 

Bucură-te, soare luminos, care neîncetat luminezi pe cei evlavioşi; 

Bucură-te, stâlp de foc, ce povăţuiești pe cei aleși către cereasca Împărăţie; 
Bucură-te, brazdă, care crești mulțimea îndurărilor; 

Bucură-te, dăruitoarea tuturor bunătăţilor; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 7 

Vrând să arăţi izvoare de minuni de la icoana ta “Bucuria tuturor celor necăjiţi” 
ai poruncit, Stăpână, bolnavei Eftimia să săvârşească, înaintea acestei icoane, 
cântări de rugăciune și primind vindecare, să vestească tuturor milele tale cele 
dăruite prin sfântul tău chip, ca să nu fie tăinuit izvorul vindecărilor pe care le 
dai în dar tuturor celor ce au nevoie de ele. Pentru aceasta, nici noi nu tăinuim 


minunile şi binefacerile tale către noi, robii tăi, ci, cu mulţumire, slăvim pe 
Dumnezeu şi cântăm Lui: Aliluia! 


Icosul 7 

Scăldătoarea Siloamului vindeca bolile, însă mai presus de aceasta s-a arătat, 
Preasfântă Stăpână, biserica ta, în care ne închinăm icoanei tale făcătoare de 
minuni. Fiindcă aceasta, nu numai o dată într-un an şi nu numai celor ce intră 
mai întâi le dăruieşte sănătate, ci de-a pururea vindecă toată rana sufletească şi 
trupească a celor ce, cu dreaptă credință şi cu dragoste, vin către tine. Pentru ca- 
re cântăm ţie: 

Bucură-te, scăldătoare, în care se afundă toate durerile noastre sufleteşti și tru- 
peşti; 

Bucură-te, pahar, prin care primesc bucurie şi izbăvire; 

Bucură-te, piatră care ai adăpat pe cei însetaţi de viață; 

Bucură-te, lemn care îndulceşti apele amare ale mării lumești; 

Bucură-te, izvor nesecat al apei dătătoare de viaţă; 

Bucură-te, ceea ce îndulcești necazurile noastre cele amare; 

Bucură-te, baie care speli întinăciunea păcatului; 

Bucură-te, potolirea întristărilor noastre; 

Bucură-te, vindecarea bolilor noastre; 

Bucură-te, ceea ce ne izbăveşti din nevoi; 

Bucură-te, ceea ce zdrobeşti puterea demonilor; 

Bucură-te, ceea ce rușinezi pe vrăjmașii noștri; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 8 

Străini de credinţa strămoșească sunt cei ce nu se închină chipului tău prea sfânt, 
că tu, Stăpână, ca Maică a Unuia din Sfânta Treime, ai trimis darul facerii de 
minuni asupra icoanei tale. Pentru aceasta, pe cei care fiind chinuiți de duhuri 
necurate, se închină cu credinţă sfintei tale icoane, îi vindeci şi sănătoşi îi faci; 
pe toţi cei bolnavi sufletește şi trupește, care se roagă ţie, îi tămăduieşti şi cele de 
folos le rânduieşti. Deci, pentru aceste multe binefaceri ale tale, cu mulțumire 
cântăm lui Dumnezeu: Aliluia! 


Icosul 8 

Toată viaţa noastră pe pământ este plină de durere şi de întristare: sufletul este 
bolnav de păcate, iar trupul de dureri se chinuieşte, pentru că dreptatea lui Dum- 
nezeu ne pedepseşte pentru păcatele noastre. Către tine, dar, alergăm, Maica lui 
Dumnezeu şi înaintea prea cinstitei tale icoane căzând, ne rugăm: Umple de bu- 
curie şi de veselie inimile noastre cele întristate, ca, întru bucurie să-ţi cântăm: 
Bucură-te, Povăţuitoare, care ne duci în Patria cerească; 


Bucură-te, Împărăteasa cerului şi a pământului, care ne deschizi uşile Raiu- 
lui; 

Bucură-te, cea prea milostivă care ne miluiești pe noi; 

Bucură-te, chivernisitoarea casei, care bine rânduiești viaţa noastră; 

Bucură-te, fericită care de proroci ai fost vestită; 

Bucură-te, fericit pântece, care pe Fiul lui Dumnezeu L-ai născut; 

Bucură-te, rug, nears; 

Bucură-te, zid nestricat; 

Bucură-te, izvor purtător de viaţă; 

Bucură-te, floare pururea neveștejită; 

Bucură-te, îmblânzirea inimilor celor răi; 

Bucură-te, neîncetată bucurie a credincioşilor; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 9 

Toată desfătarea lumească în lumea aceasta este amestecată cu întristarea: mări- 
rea și bogăţia trec, frumuseţea şi sănătatea se veştejesc, prietenii cei de aproape 
sunt răpiți de moarte. Îndulceşte, dar, necazurile robilor tăi, pricinuitoarea bună- 


tăților şi bucuria ta cea nestricată dă-ne-o nouă, celor ce cântăm lui Dumnezeu: 
Aliluia! 


Icosul 9 

Ritorii cei mult-vorbitori nu se pricep cu ce cuvinte să mângâie pe cei necăjiţi. 
Dar tu singură, Stăpână, dăruiește inimii noastre mângâiere cu razele darului tău. 
Alungă norul necazurilor noastre și negura mâhnirii, ca să-ți cântăm unele ca 
acestea: 

Bucură-te, nădejde de bucurie pentru toţi creștinii; 

Bucură-te, liniştea şi împăcarea lumii; 

Bucură-te, dătătoarea bunătăţilor cereşti și pământești; 

Bucură-te, nădejdea mântuirii noastre; 

Bucură-te, corabia celor ce vor să se mântuiască; 

Bucură-te, limanul celor ce înoată pe marea vieţii acesteia; 

Bucură-te, singura păzitoare a celor care după Dumnezeu, nădăjduiesc spre ti- 
[ae 

Bucură-te, îmbrăcămintea celor goi de îndrăzneală pentru mulțimea păcatelor; 
Bucură-te, păzitoarea şi întărirea tuturor; 

Bucură-te, ocrotirea şi sfânta adăpostire a tuturor credincioşilor; 

Bucură-te, ajutătoarea tuturor celor ce cu credinţă se roagă ţie; 

Bucură-te, luminoasă cunoştinţă a harului; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 10 

Domnul cel iubitor de oameni, vrând să mântuiască lumea din chinul cel veşnic 
și neîncetata suferință, S-a sălășluit în pântecele tău cel pururea fecioresc şi pe 
tine, Maica Sa, te-a dăruit celor pieritori spre ajutor, spre acoperământ şi apă- 
rare, ca să fii celor mâhniţi mângâiere, celor necăjiţi bucurie, celor deznădăjduiți 
nădejde, ceea ce din veşnicele chinuri, prin mijlocirea ta, ne izbăveşti şi către 
veşnica veselie aduci pe toți care cu credinţă se roagă Fiului tău şi Dumnezeului 
nostru, cântând: Aliluia! 


Icosul 10 

Zid eşti fecioarelor, Născătoare de Dumnezeu, și tuturor celor ce aleargă sub 
acoperământul tău. Pentru aceasta, ne rugăm ţie: Apără, acoperă şi păzeşte pe 
toți cei săraci şi fără de ajutor și izbăveşte din ispite, din necazuri şi din nevoi pe 
cei care cu credință se roagă ție zicând: 

Bucură-te, stâlpul fecioriei; 

Bucură-te, vas ales al curăţiei și al întregii înțelepciuni; 

Bucură-te, cununa cea mărită a celor care cu nevoinţă se luptă împotriva pofte- 
lor; 

Bucură-te, ceea ce dai veşnică bucurie celor ce se ostenesc în viața călugărească; 
Bucură-te, ceea ce ne izbăveşti de văpaia patimilor; 

Bucură-te, ceea ce izgonești negura ispitelor; 

Bucură-te, povăţuitoarea întregii feciorii; 


Bucură-te, sprijinitoarea curăţiei,; 

Bucură-te, îndreptarea oamenilor; 

Bucură-te, cea prin care din cădere ne-am ridicat; 

Bucură-te, întărirea cea puternică a credinţei; 

Bucură-te, tămâia cea plăcută a rugăciunii; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 11 

Cântare cu totul de umilință aducem ţie noi, robii tăi, Născătoare de Dumnezeu, 
atotputernică Apărătoare a neamului creştinesc. Potoleşte bolile robilor tăi celor 
ce suspină. Îmblânzește mânia lui Dumnezeu, cea cu dreptate pornită asupra 
noastră pentru păcatele noastre. Izbăveşte-ne din toate necazurile pe noi, robii 
tăi, care cântăm pentru tine lui Dumnezeu: Aliluia? 


Icosul 11 

Făclie primitoare de lumină, din cărbunele harului dumnezeiesc aprinsă, s-a ară- 
tat nouă prea cinstita ta icoană, Stăpână, spre sfințirea şi mângâierea noastră. lar 
noi, cu dragoste cinstind-o şi cu credință îngenunchind înaintea ei, ne rugăm ție, 
zicând: 

Bucură-te, ceea ce, cu puternica ta apărare, din toate nevoile ne scoţi pe noi; 


Bucură-te, ceea ce din foamete sufletească şi trupească ne izbăveşti; 
Bucură-te, ceea ce prin rugăciunile tale, stingi focul patimilor noastre; 
Bucură-te, ceea ce ne scapi de moartea cea veşnică; 

Bucură-te, tare ajutătoare în războaie; 

Bucură-te, ceea ce ne fereşti de năvălirea altor neamuri; 

Bucură-te, ceea ce ne izbăveşti de războiul cel dintre noi; 

Bucură-te, păzitoarea celor ce călătoresc pe pământ şi pe ape; 

Bucură-te, ceea ce eliberezi pe cei robiți; 

Bucură-te, grabnică izbăvire de îngrozirea lui Dumnezeu, care cu dreptate vine 
asupra noastră; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 12 

Arvună din darurile tale voind să dai neamului creştinesc icoana ta cea făcătoare 
de minuni, ai dăruit-o nouă, Maica lui Dumnezeu, de la care celor ce vin cu cre- 
dinţă, izvoare de minuni se revarsă, neputințele se vindecă şi necazurile se poto- 
lesc. Pentru aceasta, cu bucurie cântăm pentru tine lui Dumnezeu: Aliluia! 


Icosul 12 

Cântând milele şi minunile tale, Născătoare de Dumnezeu Fecioară, toți te lău- 
dăm, ca pe o tare mijlocitoare a noastră şi cu umilință venim la tine, ceea ce te 
rogi pentru noi. Cerem ca să înalți mâinile către Fiul tău, rugându-L ca pururea, 
în viața aceasta şi după moartea noastră, milostivirea Lui să nu se depărteze de la 
Noi, cei ce ne rugăm ție, zicând: 

Bucură-te, nădejdea noastră în viaţa aceasta şi după moartea noastră; 

Bucură-te, ceea ce rânduieșşti sfârşit dulce şi cu pace din viaţa aceasta, tuturor ce- 
lor ce nădăjduiesc spre tine; 

Bucură-te, nădejdea şi apărarea noastră în ziua Judecăţiu; 

Bucură-te, îmblânzirea dreptului Judecător; 

Bucură-te, ceea ce ne izbăveşti din veşnica gheenă; 

Bucură-te, nădejdea de mântuire a tuturor; 

Bucură-te, cheia Împărăției lui Hristos; 

Bucură-te, uşa Raiului; 

Bucură-te, pod care duci la ceruri; 

Bucură-te, adăpostire şi bună apărătoare a tuturor păcătoşilor, care se căiesc de 
greşelile lor; 

Bucură-te, bucuria Îngerilor; 

Bucură-te, mărirea şi mângâierea tuturor drepţilor; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


Condacul 13 (de trei ori) 


O, întru tot lăudată Născătoare de Dumnezeu, ceea ce, spre bucuria cerului şi a 
pământului, L-ai născut pe Împăratul Hristos, Dumnezeul nostru, auzi glasul 
smeriților robi ai tăi. Primeşte această puţină rugăciune a noastră şi ne izbăveşte 
din toate nevoile. Vindecă neputinţele noastre sufletești și trupești. Alungă de la 
noi toată răutatea și întristarea. Dăruieşte-ne sănătate şi prin rugăciunile tale, 
izbăveşte-ne din chinul cel veşnic pe noi, cei ce cântăm pentru tine lui Dumne- 
zeu: Aliluia! 


Apoi, se citeşte iarăşi: 


Icosul 1 

Îngerul cel întâistătător din cer a fost trimis să zică ţie, Născătoare de Dumne- 
zeu: Bucură-te!, vestind, prin dumnezeiasca Întrupare a lui Hristos, bucuria care 
avea să se nască din tine la toată lumea care pierea în necazuri. Pentru aceasta și 
noi, cei împovăraţi cu păcate, nădejde de mântuire prin tine dobândind, cu umi- 
linţă cântăm ție: 

Bucură-te, bunăvoința lui Dumnezeu către noi cei păcătoşi; 

Bucură-te, tare apărătoare a celor ce se căiesc înaintea lui Dumnezeu pentru pă- 
catele lor; 

Bucură-te, chemarea lui Adam celui căzut; 

Bucură-te, izbăvirea de lacrimi a Evei; 

Bucură-te, ceea ce ne curăţeşti de întinăciunea păcatelor; 

Bucură-te, baie care speli cugetul nostru; 

Bucură-te, ceea ce ai născut pe Izbăvitorul, care în dar curăţeşte fărădelegile 
noastre; 

Bucură-te, ceea ce eşti prea minunată, împăcarea tuturor cu Dumnezeu; 
Bucură-te, pod care cu adevărat ne treci de la moarte la viaţă; 

Bucură-te, ceea ce ai mântuit lumea din potopul păcatului; 

Bucură-te, scară cerească, pe care S-a pogorât la noi Domnul; 

Bucură-te, mijlocitoarea tuturor către Dumnezeu; 

Bucură-te, ceea ce ești plină de har, Născătoare de Dumnezeu Fecioară, bu- 
curia tuturor celor necăjiţi! 


După care se rostesc aceste rugăciuni: 


Rugăciunea întâi 


O, Preasfântă Stăpână, Născătoare de Dumnezeu, ceea ce eşti mai presus decât 
Heruvimii şi mai cinstită decât Serafimii, Fecioară de Dumnezeu aleasă, bucuria 
tuturor celor necăjiţi; dăruieşte-ne mângâiere nouă, celor ce suntem în necazuri, 
că, afară de tine, altă scăpare şi ajutor nu avem. Tu singură ești mijlocitoarea 
bucuriei noastre și ca Maica lui Dumnezeu și maica milostivirii, stând înaintea 
prestolului Preasfintei Treimi, poţi să ne ajuţi nouă. Că nimeni dintre cei care se 


roagă ție cu credință nu este rușinat. Auzi-ne şi acum, în ziua necazului nostru, 
pe noi, cei ce cădem înaintea icoanei tale şi cu lacrimi ne rugăm ţie. Alungă de 
la noi toate necazurile şi nevoile ce vin asupra noastră în această vremelnică 
viaţă și prin atotputernica ta mijlocire, nu ne lipsi nici de veşnica şi nesfârșita 
bucurie în Împărăţia Fiului tău şi Dumnezeului nostru. Amin. 


Rugăciunea a doua 


Împărăteasa mea cea prea bună și nădejdea mea, Născătoare de Dumnezeu, pri- 
mitoarea săracilor, bucuria mâhniților şi acoperitoarea necăjiților, vezi-mi ne- 
voia, vezi-mi mâhnirea, ajută-mi ca unui neputincios, hrăneşte-mă ca pe un 
străin, necazul meu îl ştii, deci, dezleagă-l precum vrei, că n-am alt ajutor afară 
de tine, nici altă folositoare grabnică, nici altă mângâietoare bună, ci numai pe 
tine, o, Maica lui Dumnezeu, ca să mă păzești şi să mă acoperi în vecii vecilor. 
Amin. 


După citirea Rugăciuni, se cântă la strană Condacul 1, în timpul căruia preotul 
cădeşte. 


Condacul 1 

Apărătoare Doamnă pentru biruință mulțumiri, izbăvindu-ne din veşnica moar- 
te, prin darul Celui ce S-a născut din tine Hristos, Dumnezeul nostru şi prin 
mijlocirea ta cea de Maică înaintea Lui, aducem ţie noi, robii tăi. lar tu, ceea ce 
ai stăpânire nebiruită, izbăveşte-ne din toate nevoile și suferinţele, ca să cântăm 
ție: Bucură-te, ceea ce ești plină de har, Născătoare de Dumnezeu Fecioară, 
bucuria tuturor celor necăjiţi! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită decât Heruvimii şi mai 
slăvită, fără de asemânare, decât Serafimii, care, fără stricăciune, pe Dumnezeu- 
Cuvântul ai născut, pe tine, cea cu adevărat Născătoare de Dumnezeu, te mărim. 


[Dacă este preot, rostește Ectenia întreită, apoi face otpustul mic. ] 


In lipsa preotului, încheiem, zicând: Pentru rugăciunile Sfinţilor părinților noştri, 
Doamne lisuse Hristoase, Dumnezeul nostru, miluieşte-ne pe noi. Amin. 


2 ae de 


IStoria icoanei Maicii Domnului „Bucuria tuturor celor necăjiţi” 
(24 octombrie, 23 iulie) 


Preacurata Fecioară Maria, Născătoarea de Dumnezeu, este numită în cântările 
de la slujba Paraclisului închinat ei, dar şi în cadrul altor rânduieli liturgice, 
„Bucuria tuturor celor necăjiţi”. 


Incepând cu anul 1683, în Rusia este amintită pictarea unei icoane cu acest nu- 
me, de către pictorul imperial Bezmin, icoană care o înfățişa pe Maica Domnului 
ca aducătoare de bucurie celor aflaţi în necazuri. 


O icoană cu acest nume a fost slăvită de Dumnezeu printr-o minune, săvârșită în 
24 octombrie, în anul 1688. 


3 ae de 


Astfel, Eftimia Petrovna Papina, sora patriarhului Ioachim al Moscovei (1674- 
1690), suferea de o boală incurabilă de foarte mulți ani. Ne mai primind speranţe 
de viaţă din partea medicilor, aceasta s-a spovedit şi s-a împărtășit, pregătindu-se 
astfel pentru sfârşitul vieţii pământeşti. 


Într-o dimineaţă, pe când se ruga, a auzit o voce care i-a zis: Eftimia, mergi la 
biserica Schimbării la faţă a Fiului meu. Acolo vei găsi o icoană numită „Bu- 
curia tuturor celor necăjiţi”. Cere preotului să săvârşească Paraclisul şi sfințirea 
apei pentru tine şi te vei vindeca! 


Ascultând sfatul primit în timpul rugăciunii, Eftimia a mers la biserică, unde, 
după ce s-a rugat şi a fost stropită cu aghiasmă, a primit vindecare. Această vin- 


decare miraculoasă a avut loc în 24 octombrie 1688. 


&&& 


În icoana Maicii Domnului „Bucuria tuturor celor necăjiţi”, Preasfânta Născă- 
toare de Dumnezeu este zugrăvită în întregime, printre florile din Rai, cu capul 
înclinat, primind rugăciunile creştinilor. Mântuitorul Hristos este zugrăvit dea- 
supra, în nori, binecuvântând. 


Maica Domnului, deşi este în Rai, ea ne primește şi ascultă cu dragoste rugăciu- 
nile noastre, ale celor necăjiţi, mijlocind către Fiul ei pentru noi. Mijlocirea ei 
neîncetată şi dragostea de mamă ajută la vindecarea bolilor şi potolirea neca- 
zurilor noastre. Acest fapt este redat în această icoană prin faptul că Maica 
Domnului este înconjurată de credincioşii aflați în felurite necazuri, dar care se 
roagă, precum şi de Sfinţii îngeri care le poartă rugăciunile către Preasfânta Năs- 
cătoare de Dumnezeu. 


Pe lângă icoana amintită din Moscova (aflată la biserica din strada Balșaia 
Ordânka), mai este cunoscută, ca făcătoare de minuni, icoana Maicii Domnului 


„Bucuria tuturor celor necăjiţi” din Sankt Petersburg (prăznuită în 23 iulie), care 
mai este denumită şi „a monedelor”, pentru că bisericuţa în care se afla a luat foc 
de la un fulger, dar icoana Maicii Domnului a fost singura care a scăpat nearsă, 
iar douăsprezece monede din cutia milelor s-au lipit de icoană în chip neobiş- 
nuit. 


La scurt timp, un băiat epilectic având mâinile paralizate s-a vindecat, după ce s- 
a rugat Maicii Domnului înaintea acestei sfinte icoane. 


Până astăzi, prea curata Născătoare de Dumnezeu săvârşeşte vindecări şi împli- 
neşte cererile cele bune ale credincioşilor care 1 se roagă înaintea sfintelor ei 
icoane Şi-i citesc acatistul. 


Pentru rugăciunile prea curatei Tale Maici, Hristoase Dumnezeule, miluieşte-ne 
pe noi. Amin. 


Icoana Maicii Domnului - "Bucuria tuturor celor necăjiţi” 

Icoana Maicii Domnului — Bucuria 
tuturor celor necajiti 


„...O du la Împăratul Împăraţilor, Domnul tuturor, la Fiul şi Dumnezeul tău, şi 
cere iertare de toate păcatele mele." (din Acatist) 


Icoana Maicii Domnului „Bucuria tuturor celor necăjiţi”, pictată sub inspiraţia 
Acatistului cu acelaşi nume, este sărbătorită la date calendaristice distincte în 
Biserica Ortodoxă Rusă, potrivit diferitelor copii făcătoare de minuni ale 
icoanei, răspândite în toată lumea. 


În 24 octombrie este sărbătorită Icoana „Bucuria tuturor celor necăjiţi" din 
Moscova (Ordinka), datorită unei minuni petrecute în 24 octombrie 1688. 


Sora patriarhului rus Ioachim (1674 - 1690) avea o rană deschisă în zona 
stomacului, care o ţinea la pat. Pregătindu-se de moarte, fără speranțe din 
partea medicilor, primind Sfânta Împărtășanie, Eutimia se ruga cu asiduitate 
Mântuitorului şi Maicii Domnului. Ea locuia pe strada Ordinka, în Moscova, în 
parohia Schimbării la Faţă a Domnului. 


În timpul rugăciunii de dimineaţă, aceasta a auzit glasul Maicii Domnului care 
a îndemnat-o să cheme acasă preotul de parohie, cu icoana „Bucuria tuturor 
celor necăjiţi” din biserica sa: „Cere preotului să-ţi citească o rugăciune 


înaintea icoanei mele, să sfințească agheazmă şi să te stropească. Aşa te vei 
vindeca", a sfătuit-o Împărăteasa Cerurilor. 


Îndată, Eutimia şi-a trimis rudele la biserică, iar preotul a venit imediat cu 
icoana indicată. După rugăciune şi stropire, Eutimia s-a înzdrăvenit. 


Ştirea minunii a circulat în zonă, iar icoana a fost recunoscută oficial drept 
făcătoare de minuni, primind data de serbare 24 octombrie. 


În icoana „Bucuria tuturor celor necăjiţi” („Joy of all who sorrow”, „Joie des 
affliges”) Maica Domnului este prezentată în întregime, în grădina Raiului, 
printre florile din Paradis, cu braţele deschise, pentru a putea primi rugăciunile 
creştinilor. Deasupra, central, se află Mântuitorul, binecuvântând. La picioarele 
Maicii Sfinte sunt reprezentaţi credincioşii care se roagă, dar şi Sfinţii îngeri, 
care poartă rugăciunile lor către Doamna şi Stăpâna tuturor. În alte variante ale 
aceleiaşi icoane, Maica Domnului stă pe nori, cu Pruncul pe braţul stâng, iar 
deasupra, central, este reprezentată Sfânta Treime, fără apariţia florilor din Rai. 


Icoana indică faptul că, din Rai, Maica Domnului primeşte şi ascultă rugăciunile 
tuturor celor necăjiţi, mijlocind la Fiul ei. 


In afară de icoana „Bucuria tuturor celor necăjiţi” de pe strada Ordinka, 
Moscova, există o altă icoană de acelaşi tip, renumită, în localitatea Ivanovo 
din Rusia. 


„Joy of all sorrow” cu bănuţi este sărbătorită aparte, la 23 iulie, în St. Peter- 
sburg. 


Icoana „Harbin” - „Bucuria tuturor celor necăjiţi”, care s-a arătat făcătoare de 
minuni în 1920, când s-a restaurat singură, în câteva ore, se află în diaspora rusă 
(mai întâi în China, apoi a fost mutată în S.U.A.), ulterior izvorând şi mir. 


Icoana Maicii Domnului — Bucuria 
tuturor celor necajiti 


La 19 noiembrie este sărbătorită o altă icoană „Joie des affliges”. 


Iată 

Domnului — Bucuria 
tuturor celor necajit; 


O slujbă în cinstea acestei icoane a fost tipărită la tipografia sinodală rusă. 


Sfântul Nicolae Velimirovici - Proloagele de la Ohrida - Prăznuirea icoanei 


Preasfintei Născătoare de Dumnezeu, "Bucuria celor necăjiţi" (24 
octombrie) 


Sfintul Nicolae Velimirov ii 

Acesta este numele uneia dintre icoanele făcătoare de minuni ale Maicii 
Domnului, întru această zi se prăznuieşte minunata vindecare a Eufimiei, sora 
patriarhului Ioachim, care a avut loc la Moscova înaintea acestei Sfinte icoane, 
la anul 1688. 


Eufimia avea o rană cumplită la coastă pe care doctorii nu puteau nicicum să o 
vindece, de aceea ea s-a rugat cu lacrimi Preasfintei Născătoare de Dumnezeu. 
Apoi, ea a auzit un glas care i-a zis: "Eufimia, mergi la Biserica Schimbării la 
Faţă a Fiului meu; acolo vei afla icoana "Bucuria celor necăjiţi”. Roagă preotul 
să se roage pentru tine înaintea acestei icoane şi te vei vindeca." 


Eufimia a făcut întocmai şi a căpătat îndată minunată vindecare. 


Cântare de laudă la Icoana Preasfintei Născătoare de Dumnezeu "Bucuria 
celor necăjiţi"! 


O, Preasfântă Maică a lui Hristos Dumnezeu, 
Ceea ce eşti bucuria tuturor celor necăjiţi, 
Milostiveşte-te spre noi, păcătoşii. 


Tu de-a dreapta Domnului Hristos, Fiul tău, eşti, 
A Celuia care şade în ceruri, pe Tronul Slavei. 


Tu ale noastre dureri pe toate le vezi, 

Şi Lui te rogi pururi pentru a noastră mântuire. 
Tu eşti apărătoarea şi acoperitoarea noastră, 
Carele ne scoţi pe noi din dureri şi din necazuri, 
cu rugăciunea. 


O, Preasfântă Fecioară, roagă-te pentru noi 
Acum Şi pururea, 


Pentru mântuirea neamului omenesc! 


Pe tine Dumnezeu mai presus decât Serafimii 


Te-a înălțat! 
O, grăbeşte şi ne ajută nouă, 
Ceea ce eşti bucuria tuturor celor necăjiţi! 


Icoana Maicii Domnului “Bucuria tuturor celor necăjiţi” din Ordânka şi 
Sankt-Petersburg 

Rusia 

Oraş Moscova 

Biserica icoanei 

“Bucuria tuturor celor necăjiţi ” 
B. Ordânka 20 (m. Tretiakov) 


Icoana făcătoare de minuni «Bucuria tuturor celor necăjiţi», mai întâi s-a 
proslăvit în anul 1688 în Moscova în biserica icoanei “Bucuria tuturor celor 
necăjiţi”, “Schimbarea la Faţă” din Ordânk, prin tămăduirea unei surori de sânge 
a patriarhului Ioachim pe nume Eufimia, care suferea datorită unei răni aflate 
într-o parte a corpului, astfel încât i se vedeau cele dinăuntru. 


Cunoscându-şi starea în care se afla, ea, deznădăjduită, numai în rugăciune căuta 
întărire şi linişte. Îndeosebi în rugăciune, o invoca pe Preasfânta Născătoare de 
Dumnezeu pentru a o milui şi iată că odată, în vreme ce se ruga, Eufimia şi-a 
ieşit din fire şi a auzit glasul: « Eufimia, de ce tu nu alergi la Tămăduitoarea 
tuturor?» 


— « ŞI unde să găsesc o aşa Tămăduitoare ?» - a întrebat bolnava. 


« Se află în biserica “Schimbarea la Faţă a Fiului Meu — a răspuns vocea 
nevăzută — Icoana Mea numită « Bucuria tuturor celor necăjiţi ». Ea se află în 
partea stângă a trapezei unde de obicei stau femeile. Cheamă preotul acestei 
biserici şi adu această icoană şi când el va termina de slujit slujba de moleben cu 
sfinţirea apei, tu vei primi tămăduire. Tămăduindu-te, să nu uiţi milostivirea 
Mea către tine şi împărtăşeşte-o întru slava Fiului Meu lisus Hristos şi a numelui 
Meu ». 


Venindu-şi în fire, Eufumia a aflat de la cei dragi că într-adevăr, în biserica « 
Schimbarea la Faţă » din Ordânk se afla icoana Maicii Domnului « Bucuria 
tuturor celor necăjiţi ». A cerut aducerea icoanei acasă la ea şi în urma săvârşirii 
molebenului înaintea acesteia, bolnava a primit vindecare. 


Evenimentul s-a petrecut pe 24 octombrie şi din acea vreme, icoana a revărsat 
nenumărate tămăduiri minunate. 


Prăznuirea icoanei Maicii Domnului “Bucuria tuturor celor necăjiţi” se oficiază 
în ziua de 24 octombrie /6 noiembrie). 


(extras din cartea: Xenia Negrea - Puterea Maicii Domnului prin Icoanele 


făcă-toare de minuni) 


ae de 


Xenia Negrea - Puterea Maicii Domnului prin icoanele făcătoare de minuni: 


https://www.academia.edu/44022432/Xenia_Negrea_Puterea_Maicii_ Domnului _prin_lc 
oanele_ f%C4%83c 9% C4% 83toare_de minuni 


https://archive.org/details/puterea-md-prin-ic. 


Icoana Maicii Domnului “Bucuria tuturor celor necăjiţi” 


Rusia 

Oraş Sankt-Petersburg 
Biserica icoanei 

“Bucuria tuturor celor necăjiţi ” 
Spalernaia. D. 35.-a 


Această icoană a Maicii Domnului s-a proslăvit pentru prima dată în ziua de 23 
iunie, anul 1888, în vremea unei furtuni straşnice. Icoana se afla la intrarea unui 
mic paraclis. Ea a fost donată de negustorul Matveev, care se îndeletnicea cu 
negoţul la uzină. 


Se povesteşte că icoana a fost purtată de valurile Nevei şi adusă la mal, apoi 
luată de negustor. 


Ea reprezintă copia icoanei adusă din Moscova de către cneaghina Natalia - o 
pictură simplă. 


In vremea furtunii, fulgerul a lovit paraclisul aprinzând pereţii şi o mare parte 
din icoanele aflate în interior. Fiind cuprinsă de flăcări şi icoana “Bucuria tuturor 


celor necăjiţi” care se afla într-un colț agăţată de un şnur şi care până atunci era 
înegrită de vreme, având chipul plin de funingine, dintr-o dată s-a înoit, s-a 
înviorat şi fără de nici o vătămare a coborât pe pământ iar şnurul s-a aprins. Nu 
departe, se afla aruncată o cană spartă ce servea la strângerea donațiilor. Banii s- 
au risipit pe podea iar douăsprezece fişicuri s-au arătat strâns unite, fiind 
îndreptate spre icoană. 


Vestea despre această întâmplare s-a răspândit degrabă în capitală şi mulţi 
bolnavi au primit tămăduire de la icoană. 


De asemenea, impresionante s-au dovedit a fi următoarele două minuni: 


Pe 6 decembrie anul 1890, tânărul Nicolae Gracev a fost tămăduit de o boală 
înfricoşătoare, confirmată de medici ca fiind fără leac. Bolnavul se afla deja 
pregătit pentru moarte însă în noaptea de 2 spre 3 decembrie, în vremea 
somnului, a auzit vocea: « Nicolae!» - şi a văzut-o înaintea sa pe Preasfânta 
Născătoare de Dumnezeu alături de Sfântul Nicolae făcătorul de minuni şi încă 
un sfânt necunoscut ce purta o albă camilafcă şi o cruce, şi Preasfânta 
Născătoare de Dumnezeu 1-a spus lui: « Nicolae, du-te în paraclis unde au căzut 
monezile şi tu vei primi tămăduire dar mai înainte de aceasta, să nu spui nimănui 
nimic!» Cum nu era greu de îndeplinit, cerința s-a săvârşit întocmai şi în paraclis 
în vremea molebenului, (molitvei), tânărul a primit tămăduire. 


La scurtă vreme a dobândit vindecare de boala tuberculozei, doamna Belo- 
nogova. Acesteia i s-a arătat în somn, după cum a povestit, un bătrânel cărunt, 
înveşmântat într-o rasă neagră, încins la mijloc cu un brâu din piele şi care 
semăna cu Sfântul Nicolae aşa cum este pictat pe icoane, care i-a poruncit să se 
ducă în paraclis şi să 1 se slujească moleben. 


In anul 1898, alături de paraclis, s-a construit o biserică măreaţă, în care se 
păstrează această icoană până în ziua de astăzi. 


(extras din cartea: Xenia Negrea - Puterea Maicii Domnului prin Icoanele 
făcă-toare de minuni) 


Icoana Maicii Domnului “Bucuria tuturor celor necăjiţi” 


Rusia 

Oraş Sankt-Petersburg 

Sfântul Sobor “Schimbarea la faţă ” 
Una din icoanele 

“Bucuria tuturor celor necăjiţi ” 


Copie săvârşită după icoana din Moscova. Marea principesă Natalia Alexeevna, 
sora lui Petru cel mare, nutrea o evlavie adâncă la icoana Maicii Domnului 
“Bucuria tuturor celor necăjiţi” şi realizând o copie după această icoană, în anul 
1711, în urma mutării Rezidenţei Regeşti din Moscova în Petersburg, a 
transferat copia în noua capitală şi a aşezat-o în biserica din Curtea Regală. 


În vremea domniei imperatoarei Elisabeta Petrovna a fost înălţată o biserică în 
cinstea icoanei “Bucuria tuturor celor necăjiţi”. Această icoană s-a făcut cuno- 
scută prin minunile sale şi către ea alergau pentru a se ruga nu numai 
credincioşii simpli, ci şi cei din elita Curţii regale. 


Inaintea acestei icoane se roagă nu numai credincioşii ortodocşi ci şi cei ce 
aparțin lumii neortodoxe. Icoana a fost întru totul înfrumuseţată de către princi- 


pesa Natalia, imperatoarea Ecaterina a II-a, graful Golovkinoi, graful Şeremetev 
ŞI alții. 


ICOANA: MAICA DOMNULUI “BUCURIA TUTUROR CELOR NECĂJIŢI” 
“VSEH SCORBIAȘIH RADOSTI” 


(extras din cartea: Xenia Negrea - Puterea Maicii Domnului prin Icoanele 
făcă-toare de minuni) 


Icoana Maicii Domnului - Bucuria tuturor celor necăjiţi - prăznuire 


Icoana Maicii Domnului „Bucuria tuturor celor necăjiţi” este prăznuită pe 23 
iulie, 24 octombrie şi 19 noiembrie. 


Icoana Maicii Domnului „Bucuria tuturor celor necăjiţi” este numele a cel puţin 
trei icoane făcătoare de minuni, asemănătoare la înfăţişare. Pe 24 octombrie, 
Biserica prăznuieşte icoana Maicii Domnului „Bucuria tuturor celor necăjiţi” din 
Bolişaia Ordînka (Moscova), datorită unei minuni petrecute pe 24 octombrie 
1688. 


Eufimia, sora patriarhului loachim (1674-1690) suferea de o boală incurabilă 
de foarte mulți ani. Ne mai primind speranțe de viaţă din partea medicilor, 
aceasta s-a spovedit şi împărtăşit, pregătindu-se astfel de sfârşitul vieţii acesteia 
pământeşti. Într-o dimineaţă, pe când se ruga, a auzit o voce care a zis: 
„Eufimia, mergi la biserica Schimbării la faţă a Fiului meu. Acolo vei găsi o 
icoană numită „Bucuria tuturor celor necăjiţi”. Cere preotului să-ţi citească 
rugăciuni înaintea icoanei mele şi să săvârşească Sfântul Maslu, ca să 
sfințească aghiasma cu care trebuie să te stropească. Şi te vei vindeca!” 


Ascultând sfatul primit în timpul rugăciunii, Eufimia a mers la biserică, unde 
după ce s-a rugat şi a fost stropită cu aghiasmă, a primit vindecare. Această 
vindecare miraculoasă s-a petrecut pe 24 octombrie 1658. 


În icoana Maicii Domnului „Bucuria tuturor celor necăjiţi”, Preasfânta Născă- 
toare de Dumnezeu este zugrăvită în întregime, printre florile din Rai, cu braţele 
deschise şi cu capul înclinat, pentru a putea primi rugăciunile creştinilor. 
Mântuitorul Hristos este zugrăvit deasupra, în nori, binecuvântând. 


Deşi stă în Rai, Maica Domnului este cu noi. Acest lucru este redat în această 
icoană prin faptul că Maica Domnului este înconjurată de credincioşii care se 
roagă, dar şi de sfinţii îngeri care le poartă rugăciunile către Preasfânta 
Născătoare de Dumnezeu. 


In alte versiuni ale icoanei, Maica Domnului este reprezentată stând pe nori şi 
ținând Pruncul pe braţul stâng, ne mai fiind înconjurată de florile Paradisului, ci 
având reprezentată deasupra Sfânta Treime. 


Maica Domnului, deşi este în Rai, ea ne primeşte şi ascultă cu dragoste 
rugăciunile noastre, ale celor necăjiţi, mijlocind către Fiul pentru noi. Mijlocirea 
ei neîncetată şi dragostea de mamă, ajută la vindecarea bolilor şi potolirea 
necazurilor noastre. 


Pe lângă Icoana Maicii Domnului „Bucuria tuturor celor necăjiţi” din Bolişaia 
Ordînka (Moscova), mai sunt cunoscute ca icoane făcătoare de minuni ce au 
acelaşi tipar: 


Icoana Maicii Domnului „Bucuria tuturor celor necăjiţi” din Sankt 
Petersburg. (prăznuită pe 23 iulie) - această icoană mai este denumită şi 
„a monedelor”; 

Icoana Maicii Domnului „Bucuria tuturor celor necăjiţi” din Paris 
(prăznuită pe 19 noiembrie) 

Icoana Maicii Domnului „Bucuria tuturor celor necăjiţi” din S.U.A. 
Icoana Maicii Domnului „Bucuria tuturor celor necăjiţi” din Ivanovo 


traducere şi adaptare: Mihai-Alex Olteanu 
sursa: http://oca.org 


Maica Domnului „Bucuria celor necăjiţi” 


Maica Domnului "Bucuria celor necăjiţi” este numele a cel puţin trei bine- 
cunoscute icoane făcătoare de minuni având o compoziţie asemănătoare 


Pe 24 octombrie, Biserica comemorează icoana Maicii Domnului "Bucuria celor 
necăjiţi" de la Moscova. O femeie numită Eufimia (sora patriarhului Ioachim) s- 
a vindecat după ce s-a supus unei voci care i-a spus să găsească această icoană şi 
să pună preotul să săvârşească o slujbă cu sfinţirea apei. Acest miracol s-a 
produs pe 24 octombrie 1688. 


Pe 23 iulie, Biserica comemorează icoana Maicii Domnului "Bucuria celor 
necăjiţi” de la St. Petersburg. Această icoană a fost proslăvită în 1888 când 
capela în care se găsea a fost trăsnită de fulger. În mod miraculos, icoana a 
supravieţuit în ciuda faptului că restul a ars, iar doisprezece monede din cutia de 
milă au rămas hpite de icoană. 


Pe 19 noiembrie este comemorată a treia icoană cu nume şi desen similar. 


Mai există şi un acatist către Născătoarea de Dumnezeu, "Bucuria celor 
necăjiţi”. 


Desenul icoanei 


Desenul acestei icoane o reprezintă pe Născătoarea de Dumnezeu, cea mai 
frumoasă floare din Rai, care stă printre florile din paradis. Feciorul «ei, 
Împăratul cerului şi al pământului, este arătat deasupra în nori. De-a lungul 
ambelor părţi ale icoanei, încadrând Maica Domnului, se găsesc cei ce se roagă 


(noi), cerând mila ei. Ea stă cu braţele deschise şi cu capul înclinat de parcă ar 
asculta. Tandreţea şi bunăvoința unei mame iubitoare sunt redate de faţa ei. Ea 
stă în paradis dar şi printre noi. 


Teologia icoanei 


Teologia acestei icoane o prezintă pe Născătoarea de Dumnezeu ca fiind şi 
Mama noastră care simte durerea noastră. Creştinii ortodocşi cred că Fecioara 
Maria mijloceşte pentru noi, aducând durerea noastră în faţa Fiului ei. Maica 
Domnului ascultă rugăciunile noastre cu dragoste, aducând nevoile noastre în 
cadrul relaţiei unice pe care o mamă o are cu copiii el. 


Ea este bucuria noastră deoarece ne ascultă cu dragostea sa. Mijlocirea ei 
neîncetată şi dragostea ei fără limite ajută la vindecarea bolilor şi potolirea 
necazurilor noastre. 


Cântări 


Tropar (glas 4): Către Născătoarea de Dumnezeu acum cu nevoinţă să alergăm 
Noi, păcătoşii şi smeriţii şi să cădem cu pocăință, strigând dintru adâncul 
sufletului: Stăpână, milostiveşte-te spre noi şi ne ajută; sârguieşte că pierim de 
mulțimea păcatelor; nu întoarce pe robii tăi deşerți, că numai pe tine te avem 
ajutătoare. 


Condac (glas 6): Nu avem alt ajutor, nici altă nădejde, numai pre Tine, Stăpână, 
Tu ne ajută, în Tine nădăjduim şi cu Tine ne lăudăm, robii Tăi suntem şi nu ne 
vom ruşina. 


Cuvânt în ziua prăznuirii icoanei Maicii Domnului „Bucuria tuturor celor 
necăjiţi” 


ARHIMANDRIT CHIRIL 
(PAVLOV) 


MBICH BOMNULUI 


Anul 1962 


Bucuria tuturor celor necăjiţi şi ocrotitoarea celor obijduiţi, hrănitoarea 
celor flămânzi şi mângâierea celor străini, adăpostirea celor înviforaţi şi 
grabnica vindecătoare a celor bolnavi, acoperământul şi apărătoarea celor 
neputincioşi, toiagul bătrâneţii, Maica Dumnezeului Celui Preaînalt tu eşti, 
Preacurată, şi pe Tine te rugăm: mânecă degrabă şi mântuieşte poporul Tău”. 


Cu aceste cuvinte înduioşătoare şi profunde se adresează Sfânta Biserică, în 
numele tuturor creştinilor, prea curatei Fecioare Maria, învățându-ne şi pe noi să 
alergăm totdeauna sub acoperământul ei de Maică. 


lubiţi fraţi şi surori, fericit este omul care are o mamă bună, iubitoare! 
Totdeauna are parte de iubire sinceră, alinare şi vorbe calde spuse din inimă. 
Totdeauna are lângă el un îndrumător şi un păzitor bun al vieţii lui curate, 
neprihănite. 


Și ce rugăciuni fierbinţi, pline de ardoare şi osârdie înalță buzele mamei la 
Tronul Celui Preaînalt pentru copilul său! Chiar şi atunci când ea se desparte de 
viaţa sa, principala ei grijă rămâne cea pentru copii. În persoana mamei, fiecare 
are o comoară scumpă, față de care nimic nu este mai preţios pe lume. ŞI, 


dimpotrivă, cei ce rămân de timpuriu fără mamă sunt nevoiţi să sufere, simțind o 
mare lipsă în viaţa lor. Pe aceşti nefericiți îi compătimim, îi numim orfani. 


Însă, iubiţilor, Biserica spune astăzi în auzul tuturor că la Dumnezeu nu sunt, nu 
au fost şi nici nu vor fi orfani! Toţi cei ce trăim pe pământ avem o Mamă 
scumpă, sfântă, foarte iubitoare şi bună mângâietoare, care ne îngrijește cu 
duioşie din leagăn până la mormânt, şi această Maică este Împărăteasa noastră 
Cerească. 


În viaţa sa, ea a îndurat tot chinul, toate frământările, toate grijile, toată crucea 


unei mame. Nu o dată a trecut sabia durerii prin sufletul ei şi nu o dată a 
pricinuit răni inimii ei curate şi neprihănite. Ea a văzut cum Fiul ei, Cel ce crease 
cerul şi pământul, nu avea unde să-Şi plece capul. A văzut batjocurile, 
scuipările, ocările şi prigoanele împotriva dumnezeiescului ei Fiu. A văzut cum 
EI, Fiul ei cel Atotdrept şi Atotsfânt, a fost osândit de răutatea omenească la 
moarte ruşinoasă în rând cu tâlharii şi ucigaşii. A văzut cum EI a căzut sub 
greutatea Crucii; L-a văzut pe Cruce când, înaintea ochilor ei, cununa de spini de 
pe capul Lui s-a făcut roşie de la sângele Lui. În aceste cumplite clipe ea a 
suferit, a pătimit atât de mult şi a simţit atâta durere! Ce chinuri grele a îndurat 
sufletul ei! 


Însă după slăvita ei Adormire, când s-a mutat cu prea curatul trup la cer, toate 
chinurile ei au încetat. Acum Maica Domnului şade de-a dreapta Fiului ei; 
înaintea ei, a celei mai cinstite decât Heruvimii şi mai slăvite decât Serafimii, se 
închină toţi Arhanghelii şi Îngerii în ceruri, şi ei îi aduc slavă toţi credincioşii 
creştini pe pământ. Totuşi, aflându-se în cea mai mare bucurie şi simțind 
nespusă fericire, ea îşi aduce aminte şi nu uită de valea plângerii şi a tânguirii, 
adică de pământ, căci în sufletul ei au rămas şi s-au întipărit adânc şi pentru 
totdeauna amintirile despre chinurile pe care le-a trăit şi le-a îndurat ca maică. Şi 
aceste amintiri au născut şi au întărit în inima ei cea mai profundă iubire pentru 
surorile şi fraţii mai mici ai Fiului ei dumnezeiesc, aflaţi în suferinţă. 


De aceea ea este pururea cu noi - oriunde am fi şi oricum am trăi. Ea este gata 
totdeauna să ne dea ajutorul ei, să ne aline suferinţele, să reverse mângâiere în 
sufletul nostru chinuit, frământat şi pârjolit, şi în braţele sale de maică să ne 
liniştească, să ne mângâie, să ne sprijine şi să ne îmbărbăteze. 


În inima ei de maică nu există „nu” pentru nici o rugăciune, pentru nici o rugă- 
minte! Chiar mai mult decât atât, ca o mamă iubitoare aleargă degrabă către 
copilaşii ei, când aceştia suferă, se chinuiesc şi pier. Şi, ca Maică a Dumnezeului 
Celui Preaînalt, are har şi putere dumnezeiască să ne ajute. 


Aşadar, iubiţilor, vedeţi că toţi cei ce trăiesc pe pământ au o Maică iubitoare, 
plină de lumină, atotputernică. Ea este zid nebiruit, nădejdea celor 
deznădăjduiţi, ea este bucuria tuturor celor necăjiţi. Şi, când suferiţi, când 
sunteţi chinuiţi, când vă este cu adevărat greu să trăiţi, când vă aflaţi în 
pragul pieirii, când vă pierdeţi nădejdea şi cădeţi în deznădejde, aduceţi-vă 
aminte că, în ciuda murdăriei, a necurăţiei vieţii voastre, aveţi o Maică foarte 
iubitoare! Și să credeţi că, îndată ce o veţi chema, ea va veni la voi şi va veni 
cu ajutor, cu mângâiere, cu uşurare şi cu mântuire! Numai s-o chemaţi, 
numai Să-i spuneţi cu lacrimi, cu nădejde, cu credință: 


Și să nu vă îndoiţi că ea, auzind plânsul vostru îndurerat, va veni 
la voi, vă va şterge lacrimile, vă va alina suferinţele şi vă va izbăvi de 
primejdie, de pieire, de întristarea cea rea şi de deznădejde. 


Odată, Sfântul Andrei cel nebun pentru Hristos a fost răpit la ceruri şi a văzut 
slava sfinților, dar nu a putut-o vedea acolo pe PreaSfânta Fecioară Mana. 


Când a întrebat unde este ea, îngerul, care îl însoțea pe sfânt, i-a răspuns că 
Maica Domnului se afla în momentul acela pe pământ, cercetându-i pe cei 
bolnavi şi uscând lacrimile tuturor celor împovăraţi şi strâmtoraţi de necazuri. 


Este cu neputinţă a număra toate cazurile în care Maica Domnului oferă ocrotire 
şi ajutor. 


Ca exemplu al milei Împărătesei Cereşti, ne poate sluji şi sărbătoarea de astăzi 
- rânduită în cinstea icoanei ei: „Bucuria tuturor celor necăjiţi”, 


S-a întâmplat în secolul al 17-lea, în Moscova: sora bună a patriarhului Ioachim, 
cu numele Eufimia, se îmbolnăvise grav şi nu avea nici o nădejde de 
însănătoşire. Toţi au înţeles că boala ei era cu neputinţă de tămăduit şi de aceea, 
se grăbeau s-o împărtășească pe bolnavă cu Sfintele Taine şi s-o pregătească 
pentru plecarea în veşnicie. 


Dar, zăcând pe patul de boală după împărtăşanie, Eufimia a început a se ruga cu 
râvnă Mântuitorului, şi cu deosebită înflăcărare Maicii Domnului, zicând: „O, 
întru tot milostiva mea Stăpână, Născătoare de Dumnezeu! Auzi-mă pe mine, 
cea neputincioasă, şi miluieşte-mă pe mine, ceea ce sunt necăjită şi pe patul de 
moarte zac. Toată lumea întru tine se laudă şi toți primesc milele tale cele 
nesecate; numai eu singură am pierdut acest har al tău şi, desigur, primesc 
pedeapsa cuvenită pentru nenumăratele mele fărădelegi. Dar, o, întru tot 
milostiva mea Stăpână! Nu cu mânie, nici cu grăbire să mă pedepseşti pe mine, 
ci caută cu milostivire la această cumplită neputinţă a mea şi mă miluieşte”. 


Și, deodată, după rugăciune ea a auzit un glas, zicându-i: 


Când bolnava, în uimire, a întrebat: „Unde, dar, să o găsesc pe această Tămă- 
duitoare?”, glasul i-a răspuns, zicând: 


(Moleben-ul este o slujbă necunoscută în cultul 
ortodox de dincoace de Prut; în Basarabia se cunoaşte din influenţa rusească. 
Este un fel de Paraclis, care se poate adapta oricărui Sfânt) 


Aflând că în biserica „Schimbării la Faţă” din Ordânka se afla, într-adevăr, 
icoana Maicii Domnului „Bucuria tuturor celor necăjiţi”, Eufimia l-a chemat pe 
preot cu această icoană la ea acasă şi după săvârşirea înaintea icoanei a moleben- 
ului cu sfinţirea apei, ea a primit tămăduire. 


De aceea, dragii mei, să credeţi din toată inima şi din tot Sufletul că 
Împărăteasa Cerească niciodată nu ne părăseşte, niciodată nu ne uită, ci este 
pururea cu noi - şi în necazuri, şi în bucurii; şi când ne naştem, şi când 
murim; şi aici, pe pământ, şi dincolo, în cer. Şi tuturor ne arată aceeaşi 
dragoste şi milă - şi celor drepți, şi celor păcătoşi, şi acum şi pururea până la 
Sfârşitul veacului. Căci ea este Maica noastră, neschimbată, iubitoare şi 
mântuitoare. 


De aceea şi noi, iubiţi fraţi şi surori întru Hristos, să căutăm totdeauna cu 
nădejde şi îndrăznire către Maica Domnului, cea milostivă, şi închinându-ne 
prea curatei sale icoane „Bucuria tuturor celor necăjiţi”, cu smerenie şi cu 
dragoste, cu o gură şi cu o inimă să-i cântăm, grăind: 

Bucură-te, ocrotitoare plină de osârdie, 

bucură-te, ceea ce eşti plină de bucurie, 

bucură-te, Bucuria noastră, ceea ce ne acoperi pe noi de tot răul cu cinstitul tău 
Acoperământ. Amin. 


(Extras din cartea: Arhimandrit Chiril (Pavlov) - Laudă Maicii Domnului) 


Sărbătorirea icoanei Maicii Domnului „Bucuria tuturor celor necăjiţi - cu 
bănuţi", din St. Petersburg 


Astăzi, 23 iulie, sărbătorirea icoanei Maicii Domnului „Bucuria tuturor celor 
necăjiţi - cu bănuţi", din St. Petersburg 


Cele din Biserică au ars, dar icoana Maicii Domnului s-a curăţat prin foc! 


Icoana originală 


În ziua de 23 iulie 1888, oraşul Sankt Petersburg a fost asaltat de o furtună 
puternică. Bisericuța din incinta fabricii de sticlă a fost fulgerată şi interiorul ei a 
luat foc. Icoane, obiecte, totul ardea. Se pare că fulgerul a căzut cu precădere pe 
cutia milei, pe care a sfărâmat-o şi pe icoana Maicii Domnului „Bucuria tuturor 
celor necăjiţi", pe care a trântit-o la pământ. 


După stingerea focului s-a putut constata minunea petrecută: în mijlocul 
funinginii, Icoana rămăsese neatinsă de foc, ba din contră căpătase o lumino- 
zitate aparte şi se restaurase, arătând ca proaspăt repictată. 


Singura dovadă că fusese acolo în timpul dezastrului, era aceea că pe suprafaţa 
ei se incrustaseră 12 monede mici, de jumătate de copeică, în diverse locuri. 


Astfel, Icoana care o prezintă pe Maica Domnului împărțind mila ei către toţi 
cei suferinzi şi necăjiţi a primit în urma fulgerului, „podoabe" neprevăzute. 


Până seara, tot oraşul aflase de minune. S-a instituit ad hoc un pelerinaj la 
Icoană şi minunile, îndeosebi vindecări, au început să curgă. Nici nu mai conta 
parcă faptul că restul capelei arsese. În scurt timp, în locul ei a fost ridicată o 
biserică mare. 


Toată Rusia a aflat de Icoană, sute de pelerini venind zilnic să se închine în faţa 
el. 


Cum a ajuns această icoană făcătoare de minuni în Biserica fabricii? Se pare că 
nu ştie nimeni foarte exact. Insistând pe idee, am aflat însă că în zonă circulă 
cel puţin trei variante despre acest lucru: unii susţin că ar fi venit singură pe râul 
Neva, oprindu-se în dreptul fabricii, unde s-a ridicat ulterior Bisericuța; alţii că 
ar fi fost pescuită din râul Neva, de un negustor, care a donat-o mai apoi 
Bisericii sau că a aparţinut unui negustor care a donat-o capelei, drept mulţumire 
că l-a scăpat în timpul unei furtuni. 


Copia icoanei 


O minune consemnată 


Sub ochii pelerinilor, un tânăr, pe nume Nicolai Gratcev, care avea braţele 
paralizate, a sărutat icoana şi pur şi simplu a început să îşi mişte braţele. A fost 
vindecat. El avusese anterior o viziune a Maicii Domnului, care era însoțită de 
Sfântul Nicolae şi de un alt ierarh (necunoscut tânărului), în care aceasta îi 
spusese că se va vindeca, dacă se va închina la Icoana ei, din Bisericuţă. 


O copie a icoanei Maicii Domnului „Bucuria tuturor celor necăjiţi, cu bănuţi”, s- 
a restaurat şi ca! 


În biserica Învierii din Sankt Petersburg se afla o copie după Icoana minunată, 
cu bănuţii imprimaţi în urma fulgerului. Aceasta se deteriorase aproape complet, 
iar Nicolai Bondarev, cel care răspundea de bunurile bisericii, o luase acasă, 
intenționând să o restaureze. A amânat operaţiunea, observând însă, pe zi ce 
trecea, cum Icoana se lumina continuu. 


La trecerea a şase luni, în ziua de 2 august 1996, icoana părea nouă, ba chiar 
mai frumoasă decât fusese ea zugrăvită. Acum se află în Biserica Sfânta Treime 
din St. Petersburg. 


> kk 


Aşa cum icoanele minunate nu sunt atinse de foc ci, chiar din contră, îşi arată 
puterea primită de la Dumnezeu şi se restaurează, tot astfel, creştinii să se lase 


lămuriţi de Dumnezeu în focul ispitelor, pentru a fi curățată orice urmă de păcat 
din ei. Pentru că orice minune este o încurajare directă a Mântuitorului: 
„Indrăzniţi, Eu am biruit lumea!" (loan 16, 33) 


teolog Mirela Sova / Lăcaşuri Ortodoxe 


Informaţii online despre icoana făcătoare de minuni a Maicii Domnului 
Bucuria tuturor celor necăjiţi 

Biserica ortodoxă din Bucovina - YIIII PYKOBHHU - Ziua icoanei făcătoare 
de minuni a Maicii Domnului “Bucuria tuturor celor necăjiţi” - Predica ÎPS 
Longhin de ziua icoanei Maicii Domnului “Bucuria tuturor celor necăţiți” : 
https://www.youtube.com/watch?v=V5sVL417851 

Resurse Ortodoxe - Icoana Maicii Domnului „Bucuria tuturor celor necăjiţi”: 


https://www.youtube.com/watech?v=RctO9PzOmwlo 

Istoria și Acatistul 
Icoanei Maicii Domnului 
BUCURIA TUTUROR 


CELOR NECĂJIȚI 


Editura Institutului Biblic și de Misiune Ortodoxă 

„Apărătoare Doamnă, pentru 
biruinţă, mulţumiri, izbăvindu-ne din 
veșnica moarte, prin darul Celui ce 
S-a nascut din tine, Hristos, 
Dumnezeul nostru, și prin mijlocirea 
ta cea de Maică înaintea Lui, aducem 
ție noi, robii tai. lar tu, ceea ce ai 
stăpânire nebiruită, izpăvește-ne din 
toate nevoile și suferințele, ca să 
cântăm ţie: Bucură-te, ceea ce ești 
plina de har, Nascatoare de 
Dumnezeu Fecioară, bucuria tuturor 


celor necăjiţi!” 


Condacul icoanei 
„Bucuria tuturor celor necăjiţi” 


www.editurapatriarhiei.ro 
ISBN 978-973-616-594-8 

